recursal/SuperWikiNEXT-32B huggingface dataset:
**寶塚歌劇團**係日本一個出名嘅劇團，佢前身係**寶塚唱歌隊**，喺1913年創立，由阪急電鐵創立者小林一三創立，寶塚歌劇團而家嘅總部位於日本兵庫縣寶塚市。成立初期為咗適合男女老幼同樂，到寶塚市一遊同吸引日本市民搭版急電鐵而成立，到1940年改名叫寶塚歌劇團，而家直屬阪急電鐵，全團演員都係未婚女性，而男角就由女性反串。

收生標準
----

要入寶塚歌劇團首先一定要考入寶塚音樂學院，寶塚音樂學院前身係寶塚少女歌劇養成會，喺1913年成立，1919年改名為寶塚音樂歌劇學校，1939年再改名為寶塚音樂舞踊學校，直至1946年改名叫寶塚音樂學院，寶塚音樂學院以培訓新團員之用，係入寶塚歌劇團嘅第一步。

寶塚音樂學院係兩年制，入學試喺每年3月尾至4月初搞，每年都有九百幾至一千人應考，收生學額只得50名，所以競爭非常激烈，以82期收生最激烈，人數超出收生學額 48.2 倍。

* 寶塚音樂學院收生標準：
	+ 收生年齡為15-18歲，儀容端正
	+ 已完成初中課程或高中畢業
	+ 要識芭蕾舞，聲樂
* 入學預備證件：
	+ 願意書，學校成績表，健康證明等

寶塚音樂學院嘅入學試分兩輪，第一輪入學試係面試，考芭蕾舞同聲樂，合格嘅人會派證書再考第二輪入學試，而第二輪入學試同第一輪面試一樣，不過比第一輪難。

內部結構
----

現時劇團分為五組，分別係花組、月組、雪組、星組同埋宙組，五組都冇咩分別，而五組成立時間都唔同。

1921年花組（代表色：粉紅色）、月組（代表色：黃色）成立，1924年雪組（代表色：綠色）成立，1933年星組（代表色：藍色）成立，1998年宙組（代表色：紫色），成立。

每組都大概有 70-80 名成員，團員都係女性，男角由女性反串，團員都叫做生徙，第一年入團嘅會叫做研 1，第二年會叫做研 2，如此類推。

每個人入團都會被選定做男角定係女角，演男角會叫做男役，演女角嘅就叫做娘役。

每組都有一名組長同埋副組長，而每組都有一位主演角，叫top star，男役娘役各一名，跟住有二番角色、三番角色，成為男役 top star 需時10至12年，娘役 top star 就可能只需2至6年，而當上男役 top star 通常都只做1-5年，而娘役 top star就做3-5年不等，大部分團員最後都會退團，亦有少部分團員調去專科。

專科係一啲老練團員嘅一個組別，專科再細分舞蹈專科、演劇專科、聲樂專科，負責支援各組，有時會做一啲小劇目。

各組生徙嘅主要成員
---------

* 專科：凪七瑠海、水美舞斗、瀨央ゆりあ

* 花組
	+ 組長：美風舞良
	+ 副組長：紫門ゆりや
	+ Top star：柚香光
	+ Top 娘役：星風まどか
	+ 二番手男役：永久輝せあ
	+ 其他主要成員： 帆純まひろ、聖乃あすか

* 月組
	+ 組長：梨花ますみ
	+ 副組長：白雪さち花
	+ Top star：月城かなと
	+ Top 娘役：海乃美月
	+ 二番手男役：鳳月杏
	+ 其他主要成員： 風間柚乃、天紫珠李、彩海せら

* 雪組
	+ 組長：奏乃はると
	+ 副組長：透真かずき
	+ Top star：彩風咲奈
	+ Top 娘役：夢白あや
	+ 二番手男役：朝美絢
	+ 其他主要成員： 縣千、音彩唯

* 星組
	+ 組長：美稀千種
	+ 副組長：白妙なつ
	+ Top star：禮真琴
	+ Top 娘役：舞空瞳
	+ 二番手男役： 暁千星
	+ 其他主要成員： 極美慎、天飛華音、水乃ゆり

* 宙組
	+ 組長：松風輝
	+ 副組長：秋奈るい
	+ top star：芹香斗亜
	+ Top 娘役：春乃さくら
	+ 二番手男役：桜木みなと
	+ 其他主要成員： 瑠風輝、鷹翔千空

  

（以上資料至2024年3月）

演出場地
----

現時劇團擁有2個大劇場，1個中小劇場，有時會係其他劇場演出，現時嘅兩個大劇埸分別係位於寶塚市嘅寶塚大劇場同位於東京嘅東京寶塚劇場，而東京寶塚劇場亦係後來演變東寶芸能，而中小劇場亦係位於寶塚市，係寶塚大劇場旁邊，通常都係新人公演先用，除左上述3個劇場外，重有4個指定劇場，分別係名古屋中日劇場，福岡博多座，大阪梅田芸術劇場及東京日本青年館。

公演劇目
----

寶塚歌劇團有自己嘅作家，公演嘅劇目大約有七至八成由自己創作，亦都有買入百老匯音樂劇或外語音樂劇再自行改編或翻譯，同時都有改篇文學作品，寶塚歌劇團上演劇目時比較有趣，分作兩部分，上半部分為公演劇目，下半部分為show，但有一些大劇目就以結尾20分鐘作show

* 公演過嘅名劇:

| 公演劇目 | 公演年份 |
| --- | --- |
| 凡爾賽玫瑰（ベルサイユのばら） | 1974年.1975年.1976年.1989年(兩次).1990年.1991年.2001年(兩次).2005年.2006年(兩次).2013年(兩次).2014年 |
| 亂世佳人/飄（風と共に去りぬ） | 1977年.1978年.1984年.1988年.1994年(三次).2001年.2002年(兩次).2004年.2013年.2014年 |
| 伊莉莎白-愛與死的輪舞（エリザベート－愛と死の輪舞－） | 1996年(兩次).1998年.2002年.2005年.2007年.2009年.2014年.2016年 |
| 泡沬之戀（うたかたの恋） | 1983年.1993年.1999年(兩次).2000年.2006年.2013年.2018年 |
| Me and My Girl（ミー・アンド・マイガール） | 1987年(兩次).1995年.2008年(兩次).2009年.2013年.2016年 |
| 西城故事（West Side Story / ウエスト・サイド物語） | 1968年.1969年.1998年.1999年.2018年 |
| 魅影（Phantom / ファントム） | 2004年.2006年.2011年 |
| 紅花俠（Scarlet Pimpernel / スカーレット・ピンパーネル） | 2008年.2010年.2017年 |
| 太王四神記 | 2009年 (兩次) |
| 北非諜影（Casablanca / カサブランカ） | 2009年 |
| 羅密歐與茱麗葉（Romeo et Juliette / ロミオとジュリエット） | 2010年.2011年.2012年.2013年 |

註
-

1. ↑
**陳幼南**，SBS，MH（1950年－），廣東潮州人，香港親中陣營政治人、生意人（屏山企業有限公司董事總經理、穗屏企業有限公司董事總經理），老頭係有「飼料大王」之稱嘅陳偉南。

個人參與團體組織及職位
-----------

* 廣東省政協委員
* 汕頭市政協常務委員
* 中華全國歸國華僑聯合會委員
* 中華海外聯誼會理事
* 香港僑界社團聯會常務副會長
* 香港中華總商會永遠榮譽會長

政治觀點
----

陳幼南同老頭陳偉南係香港親中陣營人士，喺香港修例風波期間，佢曾經話，唔理解點解年輕示威者（泛民主派支持者）要咁做，又批評好多人對中國唔理解。佢又支持北京未經諮詢或香港人同意而強行訂立，引起泛民主派一致爭議嘅《香港國家安全法》，並率領一啲潮屬（家己冷）社團喺十幾個主要國家登報支持香港政府。

選舉經歷
----

喺2006、2011、2016年，佢都係商界(第二)嘅選委。其中喺2017年香港行政長官選舉，佢提名咗林鄭月娥去參選。

喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

屋企
--

佢老婆係陳張思敏，有一對仔女：陳誠傑、陳佩君。

參考
--

1. ↑  〈【紫荊專訪】陳幼南：盡己所能奉獻社會〉. *bau.com.hk*. 喺2022-09-17搵到.
2. 1 2 3 4 5 6 7 8  香港01, 香港選舉委員會 2021 專頁 |. 〈選委會選舉 2021 | 候選人資料：陳幼南 | 香港01〉. 《香港選舉委員會 2021 專頁》. 喺2022-09-17搵到.
3. ↑  〈【紫荊專訪】陳幼南：盡己所能奉獻社會〉. *bau.com.hk*. 喺2022-09-17搵到.
4. ↑  〈林鄭提名名單 - 香港文匯報〉. *paper.wenweipo.com*. 喺2024-03-30搵到.
5. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
6. ↑  香港01, 香港選舉委員會 2021 專頁 |. 〈選委會選舉 2021 | 候選人資料：陳幼南 | 香港01〉. 《香港選舉委員會 2021 專頁》. 喺2022-09-17搵到.
7. ↑  〈一文看清李家超786張提名〉. 《信報網站 hkej.com》. 喺2022-09-02搵到.
**麪包超人進行曲**，進行曲一支，歌一首，亦可謂日本童謠。柳瀨嵩作詞，三木剛作曲。支歌一直做電視卡通片集，麪包超人主題曲。而柳瀨嵩，亦係麪包超人漫畫原作者。一九八八年出唱片，大谷和夫編曲，發夢組合主唱。主題曲唔用原詞第一段開始，皆因唔太啱細蚊仔，改用第二段開頭。支曲由開始就做片集主題曲，好多片集唱片都有。

歌詞講人生意義，鼓勵人生存落去。開頭講生而為樂，就算胸有傷痛。又問為乜出世，問在生有乜想做。如今在世心熱燒着。支曲深具意義。喺二〇一一年，東北地方太平洋沖地震嗰陣，電臺反覆播放。

支曲日本好多人識，亦好多人翻唱過，又出唔少唱片。同柳瀨嵩另一首手掌向太陽一樣出名。

傳聞話首歌紀念佢細佬，佢細佬徵召入海軍而戰死。佢本人著書否認。

攷
-

1. ↑  ドリーミング 2021. harv error: no target: CITEREFドリーミング2021 (help)
2. ↑  〈「何がきみの幸せ？」アンパンマンのマーチについて考察してみた｜yuko〉. 《note（ノート）》 (日文). 2023-03-12. 喺2024-03-30搵到.
3. ↑  來自MSN產經新聞『【東日本大震災】アンパンマンが応援「弱い心やっつけて」』，2011年3月18日11時34分的消息。
4. ↑  熊田 2014. harv error: no target: CITEREF熊田2014 (help)
5. ↑
6. ↑
7. ↑  やなせたかし (2013年12月). 《ぼくは戦争は大きらい ― やなせたかしの平和への思い ―》. 小学館クリエイティブ. ISBN 9784778035082.
種種冬南瓜
**冬南瓜**，南瓜一類，南瓜屬一年收割生菓。生得遲，唔對稱，怪形，皮粗或者多突。大細來講，細又有，中等又有。佢耐擺，皮硬，因而叫冬南瓜。對比起夏南瓜，冬南瓜熟晒先食，瓜子都熟晒，皮好硬。大多數都可以冬季食。冬南瓜要煮過先食得，唔似夏南瓜可以食皮。

**Winter squash** is an annual fruit representing several squash species within the genus *Cucurbita*. Late-growing, less symmetrical, odd-shaped, rough or warty varieties, small to medium in size, but with long-keeping qualities and hard rinds, are usually called winter squash. They differ from summer squash in that they are harvested and eaten in the mature stage when their seeds within have matured fully and their skin has hardened into a tough rind. At this stage, most varieties of this vegetable can be stored for use during the winter. Winter squash is generally cooked before being eaten, and the skin or rind is not usually eaten as it is with summer squash.

攷
-

1. ↑  "Winter Squash". University of Illinois Extension. 喺September 15, 2013搵到.
**哈爾濱啤酒集團有限公司**（**哈啤**，港交所前編號：0249）係中國最早嘅啤酒製造商，佢哋生產嘅「哈爾濱啤酒」係中國最早嘅啤酒牌子，到而家重係風行中國各地。

1900年，俄國生意人開咗中國第一間啤酒廠——烏盧布列夫斯基啤酒廠，正式生產「哈爾濱啤酒」。後來酒廠先後畀捷克人、中國人同日本仔經營過。1950年，「哈爾濱啤酒廠」由蘇聯紅軍交咗畀中華人民共和國政府。

2002年，哈爾濱啤酒集團有限公司喺香港交易所主板招股上市。但係到2004年就畀美國釀酒商Anheuser-Busch收購咗99.66%股權，然後將公司私有化咗。

主要牌子
----

### 哈啤系列

哈啤集團總公司嘅產品都叫做「哈爾濱啤酒」或者「哈啤」，再根據唔同嘅原料、製造過程、口感改成唔同嘅名，主要有：

* 清爽
* 淡爽
* 勁爽
* 特製超鮮
* 小麥王
* 1900經典
* 冰純

### 其他牌子

主要係哈啤集團各間分公司嘅產品，即係哈啤集團收購咗各地啤酒廠之後保留嘅原牌子，例如泉雪啤酒。

攷
-

1. ↑  [*失咗效嘅鏈*] （繁體中文）
2. ↑   互聯網檔案館嘅歸檔，歸檔日期2011年10月12號，. （簡體中文）
3. ↑   互聯網檔案館嘅歸檔，歸檔日期2011年8月5號，. （簡體中文）
4. ↑   互聯網檔案館嘅歸檔，歸檔日期2012-01-18. （簡體中文）
5. ↑  [*失咗效嘅鏈*] （簡體中文）
6. ↑  [*失咗效嘅鏈*] （簡體中文）
7. ↑   （簡體中文）
8. ↑   （簡體中文）
9. ↑   （簡體中文）
10. ↑   互聯網檔案館嘅歸檔，歸檔日期2011年9月3號，. （簡體中文）

出面網頁
----
青雲觀青雲觀福座
**青雲觀**（英文：**Tsing Wan Kwun**）係香港存在最早嘅道場，喺新界屯門區青山麓嘅青山禪院裏面，主神係斗姆（又叫斗姥），重有供奉觀音菩薩、三帝、呂祖、王靈官、彌勒、朱立天君、濟公、關帝、泰國佛。

歷史
--

南朝劉宋嘅時期，聽講杯渡禪師坐住個大木杯過海南下屯門青山，啲人為咗紀念佢，就喺青山上面起咗**杯渡庵**。原本係佛寺嘅杯渡庵喺隋朝嗰時改叫**普渡道場**，到唐朝又改叫**雲林寺**，再至到五代十國，廣東地區由南漢統治，佢哋嘅君主信奉佛教，就封咗青山做瑞應山，屯門縣官陳延曾經下令鑄造杯渡禪師像安放喺山上供奉。到咗北宋宣和元年（1119年），再將佢改做寺院道場，迫啲僧人改着道服居住，下詔改名**斗姆宮**。至到元、明兩朝期間，又改叫**青雲觀**。清朝初時因為沿海遷界而荒廢咗，到復界後又恢復舊名，係屯門陶氏起嘅，更擁有青雲觀，直至到道光時期至批准擴建。

原本係道教先天道道長嘅香港商人陳春亭獲委任做青雲觀嘅住持，但佢喺1918年（又有人話喺1921年）前往寧波觀宗寺出家，皈依佛門，法號顯奇，回港後就同埋張純白居士（本名張森泉，法號了幻）、青雲觀同埋附近土地嘅業主屯門陶氏商議喺塊地修建寺院，到咗1920年，各項工程都起好，改叫「青山禪院」，同時重修喺大雄寶殿側邊破損嘅青雲觀，成為寺院裏面嘅一間道觀，完工嗰日屯門陶氏重送嚟牌匾祝賀。

青雲觀正門嘅石額係道光己丑（即道光九年，即係1829年）秋來時所刻，道觀依山而起，裏面分兩層，底層係前殿，供奉觀音大士，高層前面係天階，後面係正殿，中間供奉斗姆，旁邊係王靈宮。觀裏面有一條長木魚，壁上面嵌有道光廿三年（1843年）屯門陶氏善信題助田租細目嘅「送田芳命碑」、道光廿二年（1842年）重修時南海譚心翼捐贈嘅銅鐘同民國九年（1920年）青山禪院落成開幕紀念標題係「道院重光」木匾。

圖片
--

* 青雲觀青雲觀
* 青雲觀五德堂青雲觀五德堂
* 從舊觀保留嘅石額從舊觀保留嘅石額
* 青雲觀内嘅百年秋楓樹。樹幹圓周3.8米，高17米，樹齡估計超過200年。青雲觀内嘅百年秋楓樹。樹幹圓周3.8米，高17米，樹齡估計超過200年。

出面網頁
----

〈青雲觀〉. 華人廟宇委員會.
尸羅精舍山門
**尸羅精舍**（粵拼：si1 lo4 zing1 se3）係香港新界屯門青山村嘅佛寺，近住香港專業教育學院屯門分校，屋苑好似山景村、龍門居，同千年古剎青山禪院，係香港現存佛教老道場之一，亦係少有嘅律宗淨土淨修道場。

簡介
--

尸羅精舍係一間傳統漢傳大乘佛教全男眾嘅寺院，喺1949年創立，開山祖師係體敬老和尚，法脈臨濟，宗派屬南山律宗同淨土宗。

宗風係「稽首禮諸佛及法比丘僧，今演毗尼法，令正法久住」。一眾比丘必須一律遵守戒律明文規定嘅開遮持犯，例如搭衣持缽、過中不食、結解大界同淨地，每半月說戒，如法懺悔，平時打板集眾作羯磨法，每年結夏安居並自恣，唔留女眾住宿，唔攀緣，唔做生意，唔接經懺佛事。

住持一覽
----

* 體敬老和尚（第一任）
* 聖覺法師（第二任）
* 聖保法師（第三任）
* 聖念法師（第四任）
* 聖照老和尚（第五任）
* 果禮法師（第六任）
* 果信法師（第七任）
* 果禮法師（第八任）
* 果盛法師（代理）
* 年代久遠，以上第幾任只供參考

殿堂
--

* 大雄寶殿
* 體敬大師紀念堂
* 慈舟律師舍利塔
* 體敬大師舍利塔
* 藏經樓
* 報恩堂
* 五觀堂
* 客堂

出面網頁
----

* 
* 〈尸羅精舍的BLOG〉. 雅虎部落格. 2012. 喺2012-10-23搵到. `{{cite web}}`: Cite has empty unknown parameter: `|coauthors=` (help)
* 〈尸羅精舍〉. 福山堂網站. 2012. 喺2012-10-23搵到. `{{cite web}}`: Cite has empty unknown parameter: `|coauthors=` (help)
**Delta 法則**（**delta rule**）喺機械學習上係一種用嚟計一部感知機啲權重值要點樣調整嘅方法，係反向傳播算法嘅一個特殊例子。喺得到誤差函數（error function）之後，就可以計柞 {\displaystyle w} 要點調整，即係以下呢條算式嚟計出每個權重值 {\displaystyle w\_{ij}} 要點樣按誤差變：

{\displaystyle w\_{ij}(t+1)=w\_{ij}(t)+\eta {\frac {\partial E(X)}{\partial w\_{ij}}}}；{\displaystyle [4]} 當中
* {\displaystyle w\_{ij}(n)} 係指喺時間點 {\displaystyle n} 嘅權重值 {\displaystyle w\_{ij}}；
* {\displaystyle \eta } 係學習率（learning rate）；
* {\displaystyle E(X)} 係個誤差，反映咗喺個個案入面個神經網絡俾嘅輸出同正確輸出差幾遠；
* {\displaystyle {\frac {\partial E(X)}{\partial w\_{ij}}}} 係 {\displaystyle E(X)} 隨住 {\displaystyle w\_{ij}} 嘅偏導數（partial derivative）。

如果一個以電腦程式寫嘅人工神經網絡跟呢條式（或者係類似嘅式）嚟行嘅話，佢喺計完每一個個案之後，都會計出佢裏面嘅權重值要點樣改變，並且將呢個「每個權重應該要點變」嘅訊息傳返去個網絡嗰度。而每次有個權重值改變嗰陣，佢嘅改變幅度會同「誤差值」有一定嘅關係，而且佢對計個輸出嘅參與愈大，佢嘅改變幅度會愈大－個神經網絡會一路計個案一路變，變到誤差值愈嚟愈接近零為止。

睇埋
--

* 感知機
* 反向傳播算法

參考資料
----

1. ↑  Russell, Ingrid. "The Delta Rule". University of Hartford.
2. ↑  Dreyfus, Stuart (1973). "The computational solution of optimal control problems with time lag". *IEEE Transactions on Automatic Control*. 18 (4): 383–385.
3. ↑  Dreyfus, Stuart E. (1990-09-01). "Artificial neural networks, back propagation, and the Kelley-Bryson gradient procedure". *Journal of Guidance, Control, and Dynamics*. 13 (5): 926–928.
Dieter Rams 喺 Vitsœ
**Dieter Rams**（1932年5月20號—）係個德國工業設計師，喺百靈牌公司（Braun）做工，設計消費產品， 佢嘅設計視為功能主義學派。

Rams 喺 1943 到 1957年 Werkkunstschule Wiesbaden 學做建築則師同木工。 1953年到 1955年喺 Otto Apel 做過則師，之後加入百靈牌公司，喺 1961年升做首席設計師，直到 1995年。

Rams 嘅設計方法，據佢講：「*Weniger, aber besser.*」，意思係：「少啲，但係好啲。」Rams 同佢班𡃁整過唔少經典嘅產品，有幻燈片放映機，咖啡壺，計數機，收音機，影音設備同機種。

Rams 好正設計十大原則
-------------

* 好嘅設計有創意
* 好嘅設計令件產品有用
* 好嘅設計要靚
* 好嘅產品設計要令人明白
* 好嘅設計唔會阻手阻腳
* 好嘅設計係老實嘅
* 好嘅設計要耐用
* 好嘅設計要貫徹到底
* 好嘅設計夠環保
* 好嘅設計愈盡少設計愈好

Rams 嘅產品設計
----------

* 606 Universal Shelving System, 1960606 Universal Shelving System, 1960
* SK 61SK 61
* Tonarmwaage, 1962Tonarmwaage, 1962
* T 1000, 1963T 1000 CD, 1968T 1000, 1963  
T 1000 CD, 1968
* audio 310, 1971audio 310, 1971

參考資料
----

1. ↑  Dieter Rams and Hans Gugelot, 1956

拎
-


維基同享有多媒體嘅嘢：  
 **Scourtelis, Regine und Deimling-Ostrinsky, Achim (Fotos), "Manche mögen's pur", ZEITMagazin Nr. 42, 12. Okt 1990, Seite 80 - 88**

* Vitsœ page on Dieter Rams
* London's Design Museum page on Dieter Rams
* Designboom page on Dieter Rams
* *Icon* magazine interview with Dieter Rams
* A later *Icon* interview
呢篇文講嘅唔係**澳元**。
  呢篇文講嘅唔係**葡萄牙士姑度**。

|  |
| --- |
| **最新版本澳門鈔票** |
|  面額（MOP$） |  正面設計  |  背面設計  |
| *大西洋銀行* |
| **10** | 白玉媽祖像 | 大西洋銀行大廈 |
| **20** | 澳門國際機場 | **"** |
| **50** | 西灣大橋 | **"** |
| **100** | 議事亭前地 | **"** |
| **500** | 澳門旅遊塔 | **"** |
| **1000** | 澳門文化中心 | **"** |
| *中國銀行澳門分行* |
| **10** | 媽閣廟 | 中國銀行大廈 |
| **20** | 大三巴牌坊 | **"** |
| **50** | 崗頂劇院 | **"** |
| **100** | 松山燈塔及炮台 | **"** |
| **500** | 鄭家大屋 | **"** |
| **1000** | 民政總署 | **"** |

**澳門幣**（粵拼：ou3 mun4 bai6），或者叫**澳門元/圓**，一般市民會嗌做**葡幣**，係澳門嘅法定流通貨幣，通常用縮寫 MOP$ 表示。而正式嘅 ISO 4217 簡稱為 MOP（Macao Pataca）。澳門嘅貨幣政策係由澳門金融管理局管理。1澳門幣可以暢做100仙（Avo）。澳門幣嘅葡文名「Pataca」源自曾經喺亞洲廣泛使用嘅銀圓「墨西哥的八個雷亞爾」（葡文：Pataca Mexicana）。

喺澳門同埋香港，重有廣東嘅民間，澳門幣亦都叫**葡幣**，用來同以前曾經亦喺澳門流通嘅廣東銀圓同埋港元分開。不過，葡萄牙嘅本土貨幣實際上係另外一種貨幣，即係士姑度（Escudo）或者歐元（自1999年開始）。所以唔知情人士會誤會「葡幣」係葡萄牙貨幣。

1995年後，澳門幣嘅紙幣由澳門金融管理局授權大西洋銀行同埋中國銀行澳門分行發行，硬幣就由澳門金融管理局負責發行。澳門幣同港元之間實行固定匯率制度，以1.0315澳門幣兌1港元。由於港元同美元實行聯繫匯率制度，所以澳門幣亦間接同美元掛鉤，匯率大概係1美元兌8元澳門幣。澳門現時對澳門幣同外幣嘅進出境都冇管制，遊客可以喺澳門嘅酒店、銀行、兌換店等地自由兌換貨幣。

* 10 Avos, 1968（已經停用）10 Avos, 1968（已經停用）
* 50 Avos, 1978（已經停用）50 Avos, 1978（已經停用）
* 1 Pataca, 1952（已經停用）1 Pataca, 1952（已經停用）
* 5 Pataca, 1971（已經停用）5 Pataca, 1971（已經停用）

* 50 Avos, 1982（已經停用）50 Avos, 1982（已經停用）
* 10 Avos, 1988（已經停用）10 Avos, 1988（已經停用）
* 20 Avos, 1982（已經停用）20 Avos, 1982（已經停用）

* 10 Avos, 200710 Avos, 2007
* 50 Avos, 199350 Avos, 1993
* 1 Pataca, 20071 Pataca, 2007
* 5 Pataca, 20075 Pataca, 2007

出面網頁
----

* 澳門金融管理局對澳門幣嘅介紹
* 澳門城市指南 - 澳門特區流通貨幣
* 澳門鈔票影像
**蒿亞腍**（粵拼：hou1 aa3 nam4；英文：**Houyhnhnm**）係英文奇幻小說《格列佛遊記》提到嘅一個種族。

故仔
--

内文：格列佛遊記
睇埋：也唬族
《格列佛遊記》最後嗰部（第四部）就係講蒿亞腍嘅。

由飛島國返咗英格蘭之後，林苗·加厘華過咗幾個月平靜嘅日子。

有一日，加厘華收到個柯化，有人想請佢做船長帶領一次出海。加厘華應承。不過喺加厘華架船航行途中班船員作反，將加厘華抌低喺一座怪島上面。怪島上住咗兩個種族—蒿亞腍同也唬hu2族。也唬族望落似人，但係就好野蠻冇乜智能可言；相比之下，蒿亞腍外形上望落似普通嘅馬，但就有高度嘅智能，有自己嘅語言同文化。喺座島上面，蒿亞腍扮演主人噉嘅角色，指揮也唬族做嘢。加厘華搵咗個蒿亞腍主人，舒服噉生活咗成三年咁耐，學識蒿亞腍嘅語言同埋佢哋嘅理性生活哲學。加厘華覺得自己精神上似蒿亞腍多過似也唬，好想蒿亞腍接納佢，但一眾蒿亞腍始終覺得佢係隻也唬—而且有一次，一隻發緊情嘅也唬乸想同加厘華交配，

「我都話咗，佢講到底都只不過係隻也唬！」

|  |  |  |
| --- | --- | --- |
| 

|  |
| --- |
| 插畫：蒿亞腍（啲馬）統治座島，而也唬（人形嗰啲）就做奴僕。 |
| 插畫：蒿亞腍（啲馬）統治座島，而也唬（人形嗰啲）就做奴僕。  |

 |

加厘華開始好討厭「自己係一隻也唬」呢個事實，亦愈嚟愈唔想返英格蘭。

「死都冇咁得人驚。就算我有命返到屋企又點？我唔可以忍受返去做也唬。」
到咗最後，一眾蒿亞腍裁定，加厘華係一隻也唬，唔可以同蒿亞腍家庭住埋一齊，決定要將加厘華逐出蒿亞腍群體。死死哋氣嘅加厘華唔想返去同也唬（人類）住，就整咗隻艇仔，諗住去搵個荒島度過餘生。不過最後佢畀一隻葡國嘅船隻救起咗，被帶返英格蘭。

故仔嘅結局係，加厘華返到屋企但性情大變，佢唔中意同「也唬」一齊住，於是就疏遠自己嘅屋企人同朋友，寧願搵馬嚟做伴。

攷
-

1. ↑  引句："... that the certain prospect of an unnatural death was the least of my evils; for, supposing I should escape with life by some strange adventure, how could I think with temper of passing my days among Yahoos, and relapsing into my old corruptions."

拎
-

* 愛爾蘭
* 厭世
**黃佛頤**（粵拼：wong4 fat6 ji4；1886年—1946年），字**慈博**（ci4 bok3），號**慈豀**（ci4 kai1）、**拜鵑道人**（baai3 gyun1 dou6 jan4），香山縣人（而家廣東中山），民國初期嶺南文獻學者、收藏家，喺詩詞、文獻研究方面零舍標青。同黃祝蕖、黃任恆並稱「廣東三黃」。佢嘅藏書室叫「種福草堂」。

黃佛頤係宣統元年（1909年）拔貢第一。後來做過廣東通志局分纂、香山縣修志局分纂、廣州時敏中學校長、番禺輔群中學校長、國立廣東大學教授等。著作有《廣東宋元明經籍槧cim3本紀略》、《紹武實錄》、《廣州城坊志》、《廣東鄉土史》、《拜鵑草堂詩詞集》、《珠璣巷民族南遷記》、《邃軒駢體文鈔》等。

攷
-

1. 1 2  〈《天蠁樓詩文集》人物簡註〉. 中國評論學術出版社. 原著喺2015年3月16號歸檔. 喺2016年3月4號搵到.
2. 1 2  陸鍵東. 〈近代廣東人文精神與冼玉清學術〉. 中國評論學術出版社. 原著喺2020年3月15號歸檔. 喺2016年3月4號搵到.
3. 1 2  〈黃佛頤 中山名人〉. 中山市人民政府網. 2012年1月20號. 喺2016年3月4號搵到.`{{cite web}}`: CS1 maint: url-status (link)



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**桂名揚**（1902年—1958年6月15號）原名**桂銘揚**，廣東南海人，係粵劇演員，人稱「金牌小武」。首本戲《趙子龍》、《火燒阿房宮》、《皇姑嫁何人》、《狄青三取珍珠旗》、《冷面皇夫》、《冰山火線》。桂氏時常武戲文做，仲首創「鑼邊花」。技藝自成一派，學界稱爲「桂派」。門下弟子有梁蔭棠、盧海天。

生平
--

桂名揚11歲就拜「優天影」班嘅男花旦潘漢池為師，後尾跟住崩牙成去南洋做大戲，做小武。由南洋翻來之後，入「真相」劇社，宣傳革命。省港大罷工嗰時，入「重樂樂」劇社，同工人義演籌錢。又入「大羅天」劇團做三幫小武，跟馬師曾、曾三多、靚少華、陳非儂學藝。「大羅天」散班，去美國三藩市登台演趙子龍，睇到啲觀眾歡喜，仲攞埋金牌，所以佢有個朵叫「金牌小武」。由美國翻來，組「日月星」劇團，同陳錦棠、廖俠懷、李翠芳、鍾卓芳拍檔。 40年代尾，喺香港同馬師曾、紅線女、馮鏡華、石燕子組「大三元」劇團；收尾又同廖俠懷、白玉堂、羅麗娟、鄭碧影、石燕子組「寶豐」劇團，做文武生。1952年，喺省城演咗一個月，入「紅星」劇團， 同衛少芳、譚玉真、朱少秋、綠衣郎拍檔。後來兩隻耳都聾嗮，就無再做戲。 1957年10月，入廣東粵劇團做藝術指導。

參考
--

1. ↑  〈桂名揚〉. 中國粵劇網. 原著喺2020年3月27號歸檔. 喺2019年3月8號搵到.

連出去
---

* 桂名揚喺香港影庫嘅資料（香港繁體）
* 桂名揚喺互聯網電影資料庫嘅資料（英文）



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
九二一地震災情
**九二一地震**，又叫**集集地震**，係中華民國臺灣中部一場逆斷層型地震，發生喺1999年9月21號當地時間凌晨1點47分15.9秒，震央喺南投集集，黎克特制7.3級。呢次地震有2,415人死，29人失蹤，11,305人傷，係國民政府遷臺後至大規模嘅天災。

為哀悼地震逝世嘅民眾同埋警惕自然災害嘅威脅，中華民國政府喺2000年訂立每年9月21號為「國家防災日」並舉行地震演習，以求災害來臨嗰陣大家能夠做好防護措施，將傷亡嘅可能降到最低。

相關影視作品
------

* 電影
	+ 《生命》
	+ 《老師，你會不會回來？》
	+ 《那些年，我們一起追的女孩》
	+ 《幸福路上》
* 電視劇
	+ 《在一起，就好》
	+ 《16個夏天》第四、五集
	+ 《玫瑰瞳鈴眼》 第137集天搖地動

爭議事件
----

### 中國政府阻撓台灣求援

有部份台灣意見認為，中國當時阻攔各國對台灣嘅支援。

事件20周年（即係2019年9月21號），台灣基進社交媒體發表文章，話當時世界不少國家都有幫手，仲帶嚟先進嘅搜索救難工具同專業嘅救難知識，但係中國就施壓各國，話任何援助台灣大地震嘅行為（捐款、救災物資、救難援助）都要得到中國同意。佢重指責台灣只係地方政府，利用地震同各國作外交接觸。為什麼是香港文

參考
--

1. ↑  《玫瑰瞳鈴眼 第 137 集 天搖地動 Rose n' Siren Eyes EP137》 (英文), 喺2021-09-22搵到
2. ↑  麟爸. 〈那些年，阻撓台灣求援的中國〉. 《台灣基進Facebook》. 喺2021-09-22搵到.`{{cite web}}`: CS1 maint: url-status (link)



|  |  |
| --- | --- |
| Stub icon | 呢篇文係地震有關嘅楔位文。歡迎幫維基百科擴寫佢。睇 • 論 • 改 • 歷 |
**時代力量**係中華民國政黨，而家係全國第四大政黨，由林昶佐、林峰正、林世煜同邱顯智等人創辦。

史
-

時代力量嘅前身係社運團體公民組合，佢喺2014年成立，但係好快因為意見不合，團體入面分成兩個派系，分別係林峯正為首嘅派系同范雲為首嘅派系。2015年1月，林峯正派系就成立咗時代力量，而范雲嗰邊就成立咗社會民主黨，兩派正式分道揚鑣。

2016年台灣立委選舉，時代力量派出12人出戰區域立委，另外有6人入咗不分區名單，當中時代力量喺3個地方選區成功贏出，呢3區都係由民進黨禮讓嘅，另外時代力量攞到6.1%政黨票，可以有2席不分區立委，有5席嘅時代力量一躍成為台灣嘅第三大黨。

時代力量雖然立場親綠，但係質詢同樣屬於綠營嘅民進黨政府一樣唔手軟，例如一例一休噉，時代力量一直都反對由民進黨提出嚟嘅方案，喺立法院更加強力阻撓議案通過，兩者嘅關係開始破裂。到2019年，時代力量對應唔應該同民進黨合作出現分歧，黃國昌、徐永明等人主張繼續監督藍、綠，時代力量唔可以成為「小綠」，而另一派（以洪慈庸、林昶佐為代表）就覺得時代力量應該要繼續同民進黨合作，對抗國民黨。與此同時，黃國昌揭發出國安局私煙案，時代力量同民進黨衝突加劇，同時牽動黨內黃國昌路線同親綠派嘅不和。到咗8月1號，時力黨內討論係咪要支持蔡英文連任總統，點知冇結果。當日下晝，早早公開支持蔡英文連任嘅林昶佐就宣佈退黨。到8月8號，不分區立委高潞以用因為喺7月嗰陣畀綠黨揭發助理用職務以便申請政府補助，結果被踢出黨，時力立委數目只係淨低3個。到12號，時代力量嘅主席邱顯智宣佈辭職，之後洪慈庸喺13號亦都宣佈退黨。

時代力量經過大地震之後元氣大傷，當時嘅立委人數只係得返2個，連建立黨團嘅最低要求都做唔到，同時黨入面親綠派勢力大減，黃國昌路線成為主流。當時更加傳出因為不分區名單入面所有女性都退咗黨而要令議席懸空，後來證實排名第3嘅鄭秀玲未完成退黨手續，喺補交黨費之後就可以遞補上去，解決咗時力黨團嘅生存危機。

2020年台灣立委選舉，時代力量派出5人出戰區域立委，不分區名單就有11人。其中，黃國昌由地方選區轉戰不分區，排喺不分區名單嘅第4名，呢個位置屬於當選嘅邊緣，佢希望藉此拉動時代力量嘅選情，最後時力喺不分區贏到3席，黃國昌就咁落選，而區域立委方面，喺冇民進黨禮讓底下，出戰嘅5人全部輸晒。

2020年7月尾，台灣檢察人員突然大規模搜查立法院，同纏繞咗十幾年嘅台灣SOGO爭奪案有關，調查涉及6個立委同前立委，當中包括時代力量嘅徐永明，佢懷疑收咗200萬賄款。由於時代力量主打清廉，加上徐永明當時係黨主席，結果時力聲勢受挫，徐永明最後退出時力，同日台北市兩個議員因為不滿受到黨內「放話文化」攻擊，宣佈退黨。到8月時力改選決策委員嘅前夕，有一段屬於黃國昌錄音流出，當中黃國昌指責苗栗縣議員曾玟學走票，搞到佢嘅親信徐永明喺選對會落馬，重話如果冇佢將曾玟學擺入配票名單，曾氏根本唔可能當選，曾玟學話黨入面居然冇人夠膽批評呢件事覺得心寒，決定退出時力。 幾日之後，高雄市議員黃捷個妹黃蓉爆出自己原先喺6月申請入黨，之不過佢到投票嗰陣先發現自己重未做到黨員，不過系統又顯示佢已經投咗票，所以佢懷疑自己做咗人頭黨員，黃捷因為呢件事決定退黨。

參選歷史
----

### 2024年立法委員選舉

* 桃園市第一選舉區：徐鈺雯
* 新竹縣第二選舉區：王婉諭
* 新竹市選舉區：邱顯智
* 不分區名單：林依瑩、王寶萱、宋國鼎、江盛、陳泰源、陳昱安、余佳蒨、鄭侑青

睇埋
--

* 民進黨－時代力量關係

參考
--

1. ↑  〈一例一休－擋不了《勞基法》 時力退出表決向勞工道歉－民視新聞 - YouTube〉. *www.youtube.com*. 喺2020-08-24搵到.
2. ↑  〈一例一休－一例一休今初審 徐永明嗆民黨違反議事－民視新聞 - YouTube〉. *www.youtube.com*. 喺2020-08-24搵到.
3. ↑  Storm.mg (2019-08-08). 〈「沒有一毛錢落進自己口袋」高潞．以用落淚：助理已全數解編調查，將採取法律救濟-風傳媒〉. *www.storm.mg* (臺灣中文). 喺2020-08-24搵到.
4. ↑  〈怒轟「放話文化、伐異」黃郁芬、林穎孟飆淚退出時力 - YouTube〉. *www.youtube.com*. 喺2020-08-24搵到.
5. ↑  〈「沒有我支持你選的上嗎」遭錄音 黃國昌回應曾玟學退黨：很難過 | 政治〉. 《新頭殼 Newtalk》 (臺灣中文). 2020-08-24. 喺2020-08-24搵到.
6. 1 2 3 4  〈沒有黃國昌！時代力量8週年黨慶 不分區立委名單公布了〉. *Yahoo News* (中文). 2023-10-15. 喺2023-11-02搵到.

| * 睇
* 傾
* 改
臺灣 臺灣政黨 |
| --- |
| **立法院** | 民主進步黨 - 中國國民黨 - 台灣民眾黨 |
| **縣市議會** | 時代力量 - 親民黨 - 台灣團結聯盟 - 無黨團結聯盟 - 台灣基進 - 綠黨 - 新黨 - 勞動黨 - 社會民主黨 - 中華民族致公黨 |
| **鄉鎮市區民代表、村里長** | 青年陽光黨 - 中華統一促進黨 - 人民民主黨 - 天宙和平統一家庭黨 |
| 未有民選代表者 | 台灣動物保護黨 |
| 睇埋：台灣政治、立法院、泛綠、泛藍、泛橘 |
煉奶點心
壽星公牌煉奶
**煉奶**係混入砂糖或糖漿嘅濃縮牛奶。經真空、均質、殺菌、濃縮等工序濃縮後，煉奶嘅水份大約只有鮮牛奶嘅四分之一，而且因為加咗蔗糖，甜度比鮮牛奶高得多。煉奶常被用於製作甜品，而有啲嘢飲亦會用到煉奶沖調，例如香港嘅茶餐廳嘅特色嘢飲茶走。

有時煉奶亦會加入冰品度，例如臺灣刨冰店家會以額外加錢方式，為雪花冰或係選滿材料嘅傳統鉋冰上淋上煉奶增加香氣。

史
-

依照馬哥孛羅嘅文學作品紀錄，韃靼人識將牛奶濃縮。紀錄指出，當時每個人拎十磅重牛奶糊狀物，佢將水同牛奶撈埋（Ten pounds of milk paste was carried by each man who would mix the product with water）。無論如何，馬哥孛羅可能只係指出韃靼人凝乳可以稀釋喺一種嘢飲（airan）之中，從而發酵成煉奶，而唔係用新鮮牛奶濃縮成煉奶。

1820年Nicolas Appert（英文：Nicolas Appert）喺法國
同埋1853年Gail Borden, Jr.（英文：Gail Borden, Jr.）喺美國試將牛奶濃縮。呢項發明之前，搾出嚟嘅牛奶只可以保持新鮮一陣間，亦唔運得遠。Borden同其他人試過一排都衰埋，Borden見到果汁用嘅眞空蒸發，就將用眞空蒸發將牛奶濃縮而唔會令啲奶凝固。佢頭兩間廠唔成功，到第三間同佢新合伙人Jeremiah Milbank（英文：Jeremiah Milbank）開喺紐約Wassaic嘅廠就掂咗，生產出嚟嘅煉奶唔使雪藏，重可以有排𧄌。

出名牌子
----

* 鷹嘜 (奶製品牌子)
* 壽星公 (牌子)

攷
-

1. ↑  *Le livre de tous les ménages ou l'art de conserver. (Complete Book of Housework,* or *The Art of Preservation* (法文), Paris, 1831, p. 82
2. ↑  Becksvoort, Christian (1998-09-01). *The Shaker Legacy: Perspectives on an Enduring Furniture Style*. Newtown, CT: Taunton Press. pp. 13. ISBN 1-56158-218-2. `{{cite book}}`: Unknown parameter `|coauthors=` ignored (`|author=` suggested) (help)
3. ↑  Borden's gravestone epitath is "I tried and failed, I tried again and again, and succeeded.
4. ↑  "Gail Borden: Dairyman To A Nation" by Joe B. Frantz, University of Oklahoma Press 1951

睇埋
--


維基同享有多媒體嘅嘢：  
**Condensed milk**

* 淡奶
* 奶粉
一辆拍摄于在西班牙马贝拉市的巴士型摇摇车。
一辆火车型摇摇车
**搖搖車**（英文：Kiddie Ride），係專門為小朋友設計嘅電動遊樂設施，屬於細型遊樂設施。廣泛安裝喺公共休閑場所，例如遊樂園、購物中心、酒店大堂、電子遊戲廳、超市外圍等，有時亦會見到喺餐廳同汽車銷售展廳等非傳統場所。呢啲設施藉住吸引3至8歲嘅小朋友群體，用佢哋低速、安全嘅特性提供娛樂體驗。

設計多樣化嘅搖搖車既包括模仿各類交通工具——如汽車、火車、飛機——嘅實物模型，亦涵蓋以動漫人物同動物作為靈感嘅創意作品，目的係喚起小朋友嘅想像力同探索欲。除咗基本嘅搖擺同旋轉動作，呢啲遊樂設施通常仲配備互動組件，例如可以操作嘅方向盤、掣，以及能夠播放音樂同發出聲音效果嘅裝置，增強小朋友嘅參與感。隨著科技進步，一啲現代搖搖車仲支持刷卡或掃碼支付，以適應數碼支付趨勢。

搖搖車唔單止係小朋友嘅娛樂工具，佢哋仲被商業空間用來吸引家庭消費者，增加場所嘅互動性同趣味性。喺為小朋友哋提供歡樂嘅同時，搖搖車仲幫助佢哋學習基本嘅交通工具知識、培養音樂節奏感，以及通過各種操作活動鍛煉手眼協調能力。

歷史同發展
-----

喺1930年，賽克斯頓嘅詹姆斯·奧托·哈斯（James Otto Hahs）創造咗一種創新嘅細路遊樂設施，叫做「哈斯步態機械馬」（Hahs Gaited Mechanical Horse），呢個發明最初係想做為送俾細路嘅聖誕禮物。哈斯好快就意識到呢個發明嘅商業潛力，並開始探索點樣將佢商業化。最初使用嘅同傳統旋轉木馬相似嘅重材料好快就證明係唔切實際嘅，推動佢採用咗一種輕質嘅鋁材料。經過創新設計嘅電動搖搖馬之後喺賽克斯頓嘅哈斯機械工廠得到生產，並且喺1932年獲得咗佢嘅首個發明獎項。1933年，哈斯同展品供應公司簽訂咗分銷協議，獲得咗銷售利潤嘅5%。呢個發明最終令佢成為咗一位富有嘅發明家，而到咗1953年，呢個發明被Billboard雜誌評為「年度增長最快嘅業務」。

隨住全球範圍內嘅普及，搖搖車喺中國大陸同台灣占咗重要嘅地位。喺中國大陸，改革開放帶動經濟快速增長，搖搖車成為城市文化嘅一部分，設計同功能隨住科技進步唔斷升級，並產生咗浙江台州等多個大規模生成搖搖車嘅地方。台灣嘅搖搖車則融入咗更多本土文化元素，強調安全同創新。今日，無論喺中國大陸定係台灣，搖搖車都已經成為細路遊樂場所嘅標配設施，唔斷融入互動性同教育功能，反映咗社會喺細路娛樂同家庭生活方面嘅變遷同發展，成為連接過去同現在，老一代同新一代嘅重要橋樑。

1. ↑  中國國家標準化管理委員會. 〈細型遊樂設施安全規範 GB/T34272-2017〉. 喺2022-08-13搵到.
2. ↑  "Mama, can I ride the horse?". The Southeast Missourian. 2002-08-05. 原著喺2017-03-08歸檔. 喺2014-12-31搵到. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Rise and Fall of the American Kiddie Ride". The Atlantic. 2014-12-27. 原著喺2020-11-12歸檔. 喺2014-12-31搵到. `{{cite web}}`: Unknown parameter `|dead-url=` ignored (`|url-status=` suggested) (help)
想搵律師嘅話，請睇**蘭吉星 (律師)**。
**蘭吉星**（**Ranjit Singh**，1780年11月2號—1839年6月27號）係錫克帝國開國皇帝，1801年到1839年在位。

蘭吉星出生喺印度旁遮普地區，喺當時嘅政治動盪中崛起。佢積極參與地方政治，喺戰爭中展現出卓越嘅領導能力同軍事才華。佢成功地統一咗各個旁遮普地區嘅王國，並成為咗旁遮普地區嘅統治者。

蘭吉星喺統治期間，推行了一系列政策同改革，加強咗旁遮普地區嘅軍事實力同經濟發展。佢嘅統治亦促進咗錫克教嘅興盛同發展，所以得到錫克教徒嘅支持同尊敬。

喺佢統治期間亦保持咗同鄰國嘅關係，同時同英國東印度公司就領土劃分、軍事合作、平等待遇、貿易關係同解決領土爭端幾方面簽訂咗《阿姆利則條約》，確保旁遮普地區相對穩定嘅局勢。

蘭吉星係印度歷史上嘅傑出人物，佢以佢的領導才能同統治成就而聞名。佢統一咗旁遮普地區，建立咗錫克王朝，並在政治、軍事和經濟方面做出了重要貢獻。佢嘅統治對於旁遮普地區同整個印度歷史嘅發展都具有深遠影響。

出面網頁
----


維基同享有多媒體嘅嘢：  
**蘭吉星**

* 蘭吉星喺分面應用主題詞表識別碼嘅資料 改維基數據
* 蘭吉星喺虛擬國際權威檔案識別碼嘅資料 改維基數據
* 蘭吉星喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 22947110
* LCCN: n81033279
* ISNI: 0000 0000 6675 7752
* GND: 119252341
* SUDOC: 027646327
* BNF: cb11964360r（資料）
* ULAN: 500372558
* NKC: jx20140318002

 |


|  |  |
| --- | --- |
|  | 呢篇同君主有啦掕嘅文章係楔位文。歡迎幫維基百科擴寫佢。睇 • 論 • 改 • 歷 |
呢篇文講中國舊時一大國。想搵第二個意思嘅話，請睇**漢 (搞清楚)**。
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史

**漢**（粵拼：hon3），中國古時一國。公元前二〇六年，楚霸王項羽封劉邦做漢王，**漢國**起，臣服於楚。公元前二〇三年，漢王滅楚，霸王死，統一天下。斷代史以公元前二〇二年，劉邦做皇帝為開始，稱為**漢朝**（粵拼：hon3 ciu4；前202年－220年）或者**漢代**，秦朝之後。漢朝中斷過，故此後人分漢做兩期，西漢（前202年－9年）同東漢（25年－220年），加埋叫**兩漢**lœŋ5 hon3。或基於當時《後漢書》，東漢叫**後漢**。咁西漢又叫**前漢**。

漢高帝劉邦，設京城喺長安，西漢之始。中斷後，光武帝劉秀，建都洛陽，東漢之始。其間王莽篡漢，短暫新朝（9年－23年），以宗室劉玄統一復漢，稱更始帝。另外，曹丕篡漢之後，遠房宗室劉備，蜀地立國，國號「漢」。有史學家判為漢朝延續，歸入漢朝，咁嘅話，漢朝亡喺263年。不過斷代史，一般都歸入去三國史入面。

漢朝持續穩定強盛，文明輝煌。漢國與同期羅馬帝國同印度嘅孔雀王朝，都係當時世界先進文明，可謂世界級大國。漢去到武帝劉徹，社會同政治制度，一路延續到去20世紀初。漢散播文化，尊崇儒家，為日後王朝同東亞地方主流文化。

漢聲威大，之後中土唔少國，都以漢為國號。到宜家，仍有人自稱「漢人」。華夏文字，又稱做「漢字」。中華民國民族主義興起，借漢稱「漢族」。

名
-

項羽封劉邦做漢中王，領巴、蜀、漢中一帶，建都南鄭。

漢，名由漢中郡而來，漢中亦由漢水而名。

史
-

漢朝嘅歷史可以追溯至秦朝嗰陣。當時秦朝天下大亂，各地起兵，其中立國皇帝劉邦就係其中之一個。佢跟隨項羽打江山，後尾重同項羽爭，爭贏咗個江山。於是就立國「漢」。

漢朝基本上都係為大一統帝國草定制度，由地方政制到官員選拔都有咗初步形態。漢武帝嘅時候更加「罷黜百家、獨尊儒術」，又整咗察舉制度選拔官員。當時匈奴成日都入侵漢朝。漢武帝就係咁打匈奴，最後打到匈奴分裂。

漢朝自漢武帝之後，除咗漢昭帝同埋佢嘅侄孫漢宣帝之外，基本上無一個皇帝可以駕馭大局，最後重俾王莽篡位，消滅咗漢朝。不過王莽施政失敗，各地又起兵，漢朝再由漢光武帝立國，國號仍然係「漢」。

但就喺呢個時候地方上一啲世家大族，開始不斷兼併土地嚟壯大自己，使到漢朝稅收越嚟越少。到黃巾之亂後，呢啲世家大族重自己割據一方，搞到漢朝末年，漢朝呢個大帝國已經名存實亡。最後漢獻帝俾曹操個仔曹丕廢咗，漢朝滅亡，進入三國時期。

制度
--

漢朝嘅中央政府係採用三公九卿制。「三公」係指丞相、太尉同御史大夫，其下又有九公，多數都管皇室。

官員提拔都係用察舉制，以品格做標準，由地方舉薦。

文化
--

漢朝由漢武帝開始，就採用董仲舒嘅建議，推行「罷黜百家，獨尊儒術」，規定想做官就一定要讀儒術。儒學喺漢朝成為主流學術，通常都不出研究古典嘅文字同埋義理嘅剖析。其中表表者有董仲舒同埋鄭玄。

註
-

1. ↑  前202年係以漢朝滅西楚統一天下做標準，如果用漢朝建立政權（受項羽封漢中王）做標準嘅話，就早到去前206年。

| * 睇
* 傾
* 改
漢朝皇帝 |
| --- |
| 西漢 | 高帝  · 惠帝  · 前少帝  · 後少帝  · 文帝  · 景帝  · 武帝  · 昭帝  · 昌邑王  · 宣帝  · 元帝  · 成帝  · 哀帝  · 平帝  · 孺子嬰（定安公） |
| 王莽（新朝皇帝）  · 更始帝  · 建世帝 |
| 東漢 | 光武帝  · 明帝  · 章帝  · 和帝  · 殤帝  · 安帝  · 北鄉侯  · 順帝  · 沖帝  · 質帝  · 桓帝  · 靈帝  · 弘農王  · 獻帝 |
| 

---

中國君主 ‧ 三皇五帝 ‧ 夏 ‧ 商 ‧ 周 ‧ 秦 ‧ 漢 ‧ 三國 ‧ 晉 ‧ 五胡亂華 ‧ 南北朝 ‧ 隋 ‧ 唐 ‧ 五代同十國 ‧ 宋 ‧ 遼 ‧ 西夏 ‧ 金 ‧ 元 ‧ 明 ‧ 清 |
兩隻黑天鵝
**可否證度**（粵拼：ho2 fau2 zing3 dou6 / 英文：**falsifiability**），又或者叫**可證偽度**，係科學哲學上嘅一個概念，係大部分科學理論必需要有嘅一個特質。如果話一個理論**可否證**（falsifiable），意思即係指會個理論會作出一啲可以用實證嚟驗證（睇吓佢係咪真確）嘅預測。

攞句陳述，求知者可唔可以想像得到有最少一個可能嘅情況，個情況係一旦發生咗就會**證實嗰句陳述係一個錯誤嘅預測**？
廣義上，可否證度包括「個理論係咪會作出驗證到嘅預測」同埋「驗證預測要做嘅工序係咪可行」。

可否證
---

以下呢啲諗法都係可否證嘅：

### 黑白天鵝

睇埋：黑天鵝效應

|  |  |  |
| --- | --- | --- |
| 「 | 世界上嘅天鵝冚唪唥都係白色嘅。 | 」 |

呢句嘢具有可否證度－如果有日啲研究者搵到黑天鵝，呢句嘢就會俾人證實係假嘅。

### 古典力學

萬有引力定律話是但兩嚿有質量嘅物體會喺通過連心線方向上互相產生一鼓引力吸引住對方。
睇埋：古典力學
例如牛頓嘅萬有引力定律係一個可否證嘅理論。萬有引力定律基本上係話，是但搵兩嚿有質量嘅物體，兩嚿嘢會喺通過連心線方向上互相產生一鼓引力吸引對方；呢股力嘅大細同佢哋嘅質量相乘成正比，同佢哋距離嘅平方成反比，同兩嚿嘢嘅化學本質唔啦更。牛頓佢仲提出咗一條方程式嚟計兩嚿嘢之間嘅引力：

{\displaystyle F=G{\frac {m\_{1}m\_{2}}{r^{2}}}}
萬有引力定律條方程式可否證：如果科學家搵到兩嚿物體，佢哋之間嘅引力

1. 唔係同佢哋嘅質量相乘成正比；
2. 唔係同佢哋距離嘅平方成反比；或者
3. 同兩樣嘢嘅化學本質有關係嘅話，

佢哋就可以否決條定律，或者最少話條定律「唔係萬有」（即係宇宙入面有一啲嘢係唔跟條定律嘅）。

唔可否證
----

以下呢啲諗法一般都認為係唔可否證嘅：

### 風水

内文：風水
例－

阿松：大師，今年阿明嘅運程點呀？
大師：阿明佢今年恐怕有生命危險。
一年後...
阿松：大師，阿明佢全年都好安全喎。
大師：冇呀，我話佢今年**恐怕**有生命危險之嘛。（無論結果阿明有冇生命危險，大師都有籍口兜到－無論結果係點，佢講嘅嘢都唔會受到否證。）
### 精神分析

内文：精神分析
古典嘅佛洛伊德精神分析就係一個典型嘅唔可否證嘅理論。

根據古典嘅精神分析理論，人嘅潛意識度有好多受壓抑住嘅慾望，而且仲好興講話呢柞慾望可以引致精神病，但套理論對於要點樣量度呢柞慾望就冇乜嘢標準。例如係抑鬱症噉：精神分析話抑鬱症可以係因為人壓抑自己嘅慾望壓抑得太勁而搞出嚟嘅，但係就算個病人冇抑鬱症嘅症狀，個分析師都有得話「係因為個慾望太過壓抑，壓抑到出唔到症狀」－根本冇可能知個分析師係唔係真係做咗一個準確嘅預測。到咗廿一世紀初，心理學界基本上唔會再點理精神分析呢套理論，而會當佢係假科學－望落好似科學，但係查實唔合科學原則嘅學說。

睇埋
--

* 可測試度
* 科學方法
* 科學理論
* 歸納
* 懷疑論

文獻
--

* Popper, Karl (2002) [1959]. *The Logic of Scientific Discovery*. Abingdon-on-Thames: Routledge.

引述
--

1. ↑  Binns, Peter (March 1978). "The Supposed Asymmetry between Falsification and Verification". *Dialectica*. 32 (1): 29–40.
2. ↑  Stanovich, Keith E. (2007). *How to Think Straight About Psychology*. Boston: Pearson Education. p. 123
3. ↑  Fengshui: Science vs. Pseudoscience.
4. ↑  Cioffi, F. (1970). Freud and the idea of a pseudo-science. Explanation in the behavioural sciences, 508-515.

| * 睇
* 傾
* 改
科學哲學 |
| --- |
| 探討「科學呢家嘢應該點樣搞？」嘅哲學 |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 重要概念 | 

|  |  |
| --- | --- |
| 界定科學 | 
* 定義
* 科學（科學分界問題）
* 經驗主義同實證
* 可否證度同可測試度
* 假科學
* 客觀
* 發現定係發明

 |
| 科學理論 | 
* 變數同量化
* 建構
* 解釋、解釋力同還原論
* 定律
* 因果
* 假說
* 證據
* 奧坎剃刀
* 範式（轉移）

* 可通約
* 理論滲透
* 理論選擇
* 理想化
* 理論間歸約（英文：Intertheoretic reduction）

 |
| 科學方法 | 
* 量度
* 實驗同觀察
* 歸納、歸納問題同黑天鵝
* 再現
* 不充分決定論
* 證據一致
* 企喺巨人嘅膊頭上面

 |
| 其他概念 | 
* 事實同意見
* 哲學分析
* 本質
* 自然
* 分析-綜合區別
* 齊一論
* 我哋而家唔知，將來都唔會知

 |

 |
| 相關思想 | 
* 理性同經驗主義
* 實證主義同決定論
* 實用主義
* 自然主義
* 真理融貫論
* 基礎主義
* 整體確定主義
* 建構經驗主義

 |
| 領域哲學 | 
* 物理學
* 化學
* 生物學
* 社會科學
* AI
* 電腦科學
* 心靈哲學同心理學哲學

 |
| 拉雜相關 | 
* 知識論
* 科學革命
* 硬同軟科學
* 科學論
* 科學史（進化論史）
* 邏輯（哲學邏輯）
* 形而上學
* 煉金術
* 複雜系統

 |
| 科學哲學類 |

 |

| * 睇
* 傾
* 改
哲學邏輯 |
| --- |
| 可以睇埋批判思考同懷疑論 |
| **哲學分析**
* 定義
* 歧義同含糊
* 公信力
* 啦更
* 係-應該問題
* 理性
 |
| **邏輯**
* 邏輯推理（演繹推理 · 歸納 · 溯因推理 · 矛盾同悖論）
* 論證（前件 · 結論 · 證據 · 謬論）

* 因果關係、統計相關同相關唔蘊含因果
 |
| **知識論**
* 知識
* 信念、真確同理據
* 概念
* 常識
* 事實同意見
* 解釋（解釋力 · 奧坎剃刀 · 可否證度）
 |
| **拉雜相關**
哲學（西方哲學） · 辯論 · 修辭學 · 實用主義 · 認知（思維） |
越秀山泳場正門
2017年6月8號重新開業時，泳場凈開咗呢個池。前面嘅跳水池已經拆咗兼重新搞過，直到2018年底先至起好嗮。
 **越秀山泳場**（粵拼：jyut6 sau3 saan1 wing6 coeng4）
，又叫**越秀泳場**或**越秀山游泳場**，係中國廣東廣州嘅大型公眾泳池，1952年起好，位置喺越秀區越秀山西邊山腳近北秀湖東南角位，近廣東電視塔同海東京畿園。

佢既係廣州嘅老牌泳場，又有國際標準設施嘅泳場。

史
-

泳場喺1952年起好，初期按嗰時嘅國際標準起咗個跳水臺同個大游水池嚟辦國際賽事。1954年11月15～24號，毛澤東喺嗰時中共中央領導人陶鑄同楊尚昆陪同之下，去到呢個泳場游水兼猛咁話巴閉。1957年初，印尼華僑跳水員——黃秀妮返到中國大陸後第一時間嚟咗呢度跳水；同年5月1號，由於廣州舉辦游水表演賽，戚烈雲就喺呢個泳場搞100米蛙泳比賽時，以1分11秒06打破咗游水世界紀錄。1963年，詩人郭沫若嚟到呢間泳場時寫咗「學就屠龍游大海，竟能刺鄂舞長空。」嘅詩句。尼克遜喺1972年訪問中國大陸時，美國跳水隊嚟中國大陸搞跳水巡迴表演，第一站就嚟呢個泳場。

由於亞組委喺2004年7月定咗廣州辦亞運會，呢間泳場亦做咗亞運嘅後備游水場館，2009年3月，泳場試過停業兼搞大裝修工程，直到2011年六一國際兒童節重新開放。但2012年9月29號又再停業搞升級改造，2014年6月1號重新開放後半年又繼續搞改造，圍蔽年半後正式搞掂一期工程改造。

2016年6～7月，中國國家跳水隊試過嚟越秀山泳場備戰2016年奧運。
2016年6～7月，由於中國國家跳水隊要備戰奧運會嘅關係而揀咗呢間泳場做封閉式訓練，期間泳場一直關閉兼開搞二期工程，直到2017年6月8號，泳場方先至圍蔽對外開放一個泳池，嗰時泳場內其他地方（計埋跳水池）都喺度繼續施工，直到2018年底起好先至重新開放。

### 場館變遷

呢間泳場起好無耐，跳水設施得個8m高嘅跳臺，而且水池得3m深，好易撞頭。直到1972年初，泳場方將大型跳水臺按蘇聯嘅風格兼按新嘅國際標準嚟起咗1m、3m、7.5m同埋10m嘅跳臺兼改成5m深嘅水池，及起咗3個標準池同1個兒童池。2016年搞大改造時，由於跳水臺唔符合而家嘅國際標準要求而拆咗重新起過；山頂個亦改造成25×25m嘅室內游水池。

開放時間
----

6～9月
* 上晝場：09:00～11:00
* 晏晝場：16:00～18:00
* 晚黑場：19:00～21:00

上晝場逢每個禮拜三因設備維護而唔開。

設施
--

呢間泳場已經全面開放，入面有兩個大池。

* 淺水池水深：0.8m～1.6m
* 深水池水深：1.8m～2.2m

註同攷
---


維基同享有多媒體嘅嘢：  
**Yuexiu Swimming Pool**

註
1. ↑  嗰時國際泳聯喺1957年5月1號啱實施咗唔畀游潛泳嘅新規則重頒布咗100米蛙泳嘅世界紀錄標準——1分13秒無耐之後打破嘅紀錄。
2. ↑  蘇聯喺1992年解體，今日屬俄羅斯。
3. ↑  嗰時呢三個標準池當中，有兩個係（25×25）m，水深1.4～1.8m；山頂嗰個係（50×25）m，水深1.6～2.4m。

攷

1. ↑  The Politicisation of Sport in Modern China - Communist and Champions
2. 1 2  越秀山游泳场要建体育馆 互聯網檔案館嘅歸檔，歸檔日期2020年3月28號，. 廣州圖書館（轉廣州日報） 2012-11-19
3. ↑  越秀泳场[*失咗效嘅鏈*]
4. ↑  〈市冬泳会会长支招："跳珠江"或去东部泳场〉. 《新快报》. 鳳凰網. 2012-04-18. 原著喺2020-03-28歸檔. 喺2017-06-11搵到.
5. 1 2  〈冠军福地越秀游泳场今重开 开放时间分三段 看台扩容至千人〉. 廣州日報大洋网. 2017-06-08. 原著喺2017-06-08歸檔. 喺2017-06-11搵到.
6. ↑  情系跳水事业，助力奥运夺金——珠江监理公司获国家体育总局游泳运动管理中心等部门表彰[*失咗效嘅鏈*]
7. ↑  〈越秀泳场："梦之队"的"造梦空间"〉. 《廣州日報》. 新浪. 2016-08-24.
8. ↑  〈越秀游泳场明日重新开放啦！二期工程预计2018年夏季完工〉. 廣州日報大洋网. 2017-06-07. 原著喺2017-07-13歸檔. 喺2017-06-11搵到.
9. ↑  〈65岁越秀泳场时隔一年昨重开〉. 信息时报. 2017-06-09. 原著喺2019-08-11歸檔. 喺2019-08-11搵到.
10. ↑  越秀山梦幻碧水"孵出"七枚奥运金牌 互聯網檔案館嘅歸檔，歸檔日期2020年3月28號，. 广州文史
11. ↑  〈黄博文越秀备战奥运 跳水皇后在此首秀惊魂受伤〉. 《廣州日報》. 搜狐. 2016-05-31.
12. ↑  〈越秀泳场老跳台将拆除重建 2016改造完工可办世界大赛〉. 《羊城晚报》. 新浪. 2014-12-01.
英文版喺維基文庫入邊同呢篇文章有關聯嘅原始文獻：  

**布列斯特－立陶夫斯克條約**

  俄國喺條約輸咗嘅地
**布列斯特－立陶夫斯克條約**（俄文：Брестский мир；德文：Friedensvertrag von Brest-Litowsk），簡稱**布列斯特條約**，係蘇俄同埋同盟國之間喺1918年3月3號喺白俄羅斯布列斯特簽嘅和約，代表俄羅斯退出一次大戰，東方戰線正式打完。

背景
--

自從布爾什維克喺十月革命開始掌權以嚟，佢哋一直都談判緊停火，希望儘早俾俄羅斯（革命之後變咗做蘇俄）退出場仗。到1917年12月，佢哋終於同意咗停火，準備談判同簽和約。

當初談判嘅時候，德國嘅立場就係，俄國應該割讓所有同盟國已經控制緊嘅地區。但係，蘇俄方面並冇同意到，覺得條約太嚴格。相反，佢哋嘗試拖慢進度，希望能夠又唔簽和約又唔洗繼續打仗。同時，佢哋希望歐洲其他國家都同樣會出現共產革命。

當然，德國因爲知道俄國唔會肯簽，所以喺1918年2月曾經再一次發動過攻擊。俄國喺冇任何軍事準備底下，加上俄羅斯內戰嘅影響，令德軍可以基本上行入去俄國地頭。到3月頭，俄國終於認輸，肯同對方簽和約。

條文
--

諷刺嘅係，俄國最終同意嘅條文，其實嚴格過佢哋原本拒絕咗嘅條文。

喺條約之下，俄國失去咗烏克蘭、波蘭、白俄羅斯、波羅嘅海國家、同埋高加索地區。呢啲土地包含咗俄國本身 34% 嘅人口、54% 嘅工業地、89% 嘅煤礦、同埋26% 嘅火車軌。除此之外，俄國亦承認咗芬蘭獨立，同時應承會停原本同烏克蘭人民共和國打緊嘅仗。

喺賠錢嘅議題上面，俄國同意會俾德國60億馬克。

結果
--

### 反應

呢份條約喺俄國非常受爭議，特別係嚟自反共嘅白軍。佢哋聲稱，呢個就係俄國應該繼續打仗對抗德軍嘅原因，同時批評紅軍嘅做法。

### 推翻

喺一次大戰打完嘅時候，同盟國最終都輸咗俾協約國。喺佢哋簽嘅《康邊停戰協定》之中，推翻咗布列斯特條約。之後，蘇俄嘗試攞返佢哋喺條約入面冇咗嘅地。佢哋成功贏返烏克蘭同埋高加索地區，但係就依然打唔贏波蘭同波羅嘅海國家。

喺1922年嘅一份條約，威瑪共和國同蘇聯同意放棄所有土地同錢銀嘅瓜葛。

睇埋
--

* 康邊停戰協定
* 德國無條件投降書

參考資料
----

1. ↑  "To whom did Brest belong in 1918? Argument among Ukraine, Belarus, and Germany" (烏克蘭文). 烏克蘭之聲. 2011-03-25.
2. ↑  Fry, Michael Graham; Goldstein, Erik; Langhorne, Richard (2002). *Guide to International Relations and Diplomacy*. Continuum. p. 188. ISBN 0826452507.
英國承認巴西獨立
**外交承認**係一種喺外交嘅行動，表示一個國家知道並且同意另外一個國家或者政體嘅存在。外交承認可以係事實上，亦可以只係法理上承認。當一個國家受到部分國家認同，但係仍然有唔少國家拒絕承認，就會出現**部分承認**嘅情況。

一般嘅外交承認可以係通過宣言直接咁承認，亦可以係通過和約或者做官方拜訪嚟表示承認一個國家嘅存在。通常當一個國家攞到外交承認之後，就可以參與唔同嘅國際組織。

自從聯合國建立以嚟，一個國家嘅存在，一般都係通過佢喺聯合國嘅地位嚟決定。當一個國家喺聯合國投票同意另外一個國家成爲聯合國成員嘅時候，已經自動表示喺外交上承認咗呢個國家。但係相反，如果一個國家拒絕喺聯合國上同意另外一個國家加入，唔一定係因爲唔承認，亦有可能係有其佢因素，例如未達到某一個規定。

除此之外，一個國家可以唔承認另外一個國家嘅行動，但係仍然可以保留對呢個國家嘅外交承認。一個國家可以承認另外一個國家嘅存在，但係反對佢做嘅行動。

睇埋
--

* 聯合國會員國一覽
* 未俾國際普遍承認嘅國家一覽

攷
-

1. ↑  Schwarcz, Lilia Moritz (1998). As barbas do imperador : D. Pedro II, um monarca nos trópicos. São Paulo: Companhia das Letras. pp. 181. ISBN 85-7164-837-9.
**廣州電視台影視頻道**（粵拼：gwong2 zau1 din6 si6 toi4 jing5 si6 pan4 dou6）
，簡稱**廣州影視頻道**，係廣州電視台屬下嘅免費綜合頻道，主要播劇集節目，語言以粵語為主，亦有部分時段係普通話播出。呢個頻道喺廣州地區要裝咗機頂盒先至收到嘅電視頻道之一。喺佛山有線，呢個頻道以收費形式播出。

頻道好多時播放劇集，主要喺19:00～21:25期間連續播3集粵語劇集，21:30～21:55播世界大不同，22:00～23:00播真情追蹤。凡喺上級政府宣佈停止公共娛樂活動時，頻道亦會停止播出任何劇集等節目，直接轉播CCTV-1。

不過晚間劇集好多時喺中段，一部系列電視劇嘅大結局播嗮之後唔會打出「全劇完」三個字嘅形式話畀大家，而係跟住落嚟要睇嘅劇集，直到計埋3集嘅電視劇播嗮為止。

史
-

頻道喺1994年5月23號開播，初期係廣州有線電視屬下嘅影視頻道，2001年取消有線電視時改嗌廣州影視頻道。播出語言方面，初期以普通話做廣播，直到2006年中改為粵語廣播，雖然2009年開始保留咗一部分普通話嘅節目嚟繼續廣播，但多數嘅粵語節目唔受影響。

頻道初期喺廣州有線電視入面以模擬訊號播出，2003年3月1號開通數字電視時加到數字電視當中。而模擬訊號喺2007年底取消嗮。

攷
-

1. ↑  〈地级以上播出机构及频道频率名录（截至2023年12月31日）〉. 《中华人民共和国国家广电总局》. 2014-01-16. 原先內容歸檔喺2024-02-05. 喺2024-02-27搵到.

註
-

1. ↑  喺廣州地區，有報裝機頂盒嘅話，可以至少睇到中國大陸境內成百幾個頻道及俾廣電批准可以喺廣東落戶嘅9個境外頻道。唔裝機頂盒或有線電視嘅，冇呢個台睇。

出面網頁
----

* 廣州電視台影視頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
**白保羅**（粵拼：baak6 bou2 lo4；英文：**Paul King Benedict**；1912年7月5號—1997年7月21號）係美國嘅語言學者、人類學者、東方學者、精神科醫師。佢尤其知名於研究漢藏語系同壯侗語系嘅比較語言學。

生平
--

白保羅出生喺紐約州嘅波啟浦夕。開始時佢入學康奈爾大學，但喺1932年轉學去新墨西哥大學，跟住吉賴德·吉勒汗（英文：Clyde Kluckhohn）學人類學。1934年畢業後，佢追隨吉勒汗搬入哈佛大學，去大學嘅附屬圖書館返工，同時去哈佛燕京學社學中國學。

1937年到第年間，佢喺亞洲各地做田野調查。歸國後，阿弗雷·路易斯·吉魯波（Alfred Louis Kroeber）招聘佢，於是佢去咗柏克萊加州大學，1938年到1940年間佢同羅弼·沙佛（Robert Shafer）一齊引領漢藏語文獻學項目，去監督呢個項目。返到哈佛後，佢寫嘅論文有關東南亞血緣關係構造，因此喺1941年取得人類學博士學位。

二戰時，佢編纂畀美軍士兵嘅亞洲語言冊子。

白保羅喺1944年開始讀醫學，喺1948年獲得學位（M.D.）。1949年到1966年間佢去做精神科醫師，而佢嘅語言學事業喺期間中斷。

1966年以後佢又開始研究語言學。1968年，第一屆漢藏語言及語言學會議開幕。

1997年，佢因交通事故而死亡。

業績
--

白保羅雖則未曾擔任過咩教職，但佢留低咗亞洲語言研究嘅先驅業績。

喺漢藏語系方面，佢對柏克萊嘅項目做咗個概說《漢藏語概要》（Sino-Tibetan: A Conspectus），喺1940年代寫好，但份原稿長期放置。直到1972年，馬提索夫嘅協助之下，部書先至完成、出版。呢部著作用咗約700個詞語來構築藏緬祖語，再用高本漢擬構嘅漢語上古音指出當中約300個關係詞。

白保羅喺1942年提出「泰-仡央黎語」（Tai-Kadai languages；而家中文叫壯侗語），認爲泰文同當時啱啱知曉嘅黎話、仡佬話（中文：仡佬语）、普標話（中文：普标语）、拉基話（英文：Lachi language）係同一語系，之後更進一步主張佢哋同「印尼語（佢嘅意思係南島語系）」係同出一系。舊時學者所主張嘅中文同泰文有親緣性嘅觀點畀佢否定咗。

壯侗/侗泰語系嘅觀點而家業已廣泛接受，但壯侗語系同南島語系嘅親緣關係到家下都仲未落得決定住。

1966年以後，白保羅再次就呢個問題發表論文，喺1975年編成咗書《澳泰語系及其文化》（Austro-Thai Language and Culture）。喺1990年更進一步公佈包含日文在內嘅「日文-澳泰語」（Japanese-Austro-Tai）學說。1975年嘅書中探討咗苗瑤語系同澳泰語系嘅親緣性，而1990年嘅書度加多日文，去討論佢同南島語系嘅親緣性質。

參攷資料
----

* 白保羅 (1975年). 〈《Where it all began: memories of Robert Shafer and the "Sino-Tibetan Linguistics Project" Berkeley 1939-40》（一切嘅開始：紀念羅弼·沙佛及1939年～1940年間柏克萊「漢藏語文獻學項目」）〉 (PDF). 《藏緬地區語言學（LTBA）》. **2** (1): 81～91.
* 馬提索夫 (2003年). 《《Handbook of Proto-Tibeto-Burman: System and Philosophy of Sino-Tibetan Reconstruction》（原始藏緬語手冊：漢藏語擬構嘅系統及哲學）》. 加州大學出版社. ISBN 0520098439.
* 白樂思 (1998年). 〈《In Memoriam: Paul King Benedict 1912-1997》（紀念：白保羅 1912年～1997年）〉. 《大洋洲語言學期刊（Oceanic Linguistics）》. **37** (1).

攷
-

1. ↑  據白保羅喺1975年發表嘅回憶文章。
2. ↑  白保羅 (1941年). 《《Kinship in Southeast Asia》（東南亞血緣）》. 哈佛大學.
3. ↑  《《漢藏語概要》（Sino-Tibetan: a conspectus）》 (PDF). 劍橋大學出版社. 1972年. ISBN 0521081750.
4. ↑  參照馬提索夫喺2003年寫嘅序文。
5. ↑  Kadai一詞係白保羅自造詞，字面上結合咗黎話同仡佬-布央語言。
6. ↑  白保羅 (1942年). 〈《Thai, Kadai and Indonesian: a new alignment in Southeastern Asia》（泰文、仡央黎語以及印尼語：東南亞語言嘅新劃分）〉. *American Anthropologist, New Series*. **44**: 576～601.「澳泰語」（Austro-Thai）學說作爲附錄收錄其中。
7. ↑  白保羅 (1975年). 《《Austro-Thai Language and Culture, with a glossary of roots》（澳泰語系及其文化，用詞根論證）》. Human Relations Area Files Press. ISBN 0875363237.
8. ↑  白保羅 (1990年). 《《Japanese/Austro-Tai》（日文-澳泰語）》. Linguistica Extranea. Studia. 20. Karoma Pub. ISBN 0897200780. `{{cite book}}`: Italic or bold markup not allowed in: `|publisher=` (help)

出面網頁
----

* Southeast Asian Linguistics Archives: Articles by BENEDICT, Paul K，SEAlang Projects
白保羅嘅論文一覽，可在線閱讀。

|  |  |
| --- | --- |
| 權威控制 | 
* WorldCat
* VIAF: 110076349
* LCCN: n85301291
* ISNI: 0000 0000 8407 3565
* GND: 171972317
* SELIBR: 177270
* SUDOC: 085944777
* BNF: cb12196012x（資料）
* BIBSYS: 97012096
* NLA: 35017284
* NKC: xx0308918
* CiNii: DA02933453

 |
想搵第二個意思嘅話，請睇**國 (搞清楚)**。
**國**（Gwok3）係一個以武力來劃分嘅統治領土範圍。國內有自己政府、憲法同法律、警察同軍隊、稅收同人口嘅獨立政治實體。通常咁講，國，係一個地理概念。現代社會理解係同古代唔同，國亦都要講求當地人嘅認同，即係文化上嘅歸屬。現時世界上總共有236國。**國家**（Gwok3 Gaa1）代表以民族為單位嘅國，係十九世紀歐洲思潮嘅產物。

語源
--

中文「國」字從囗、從或；抑或者從戈、從口、從一，「囗」代表城池，「或」又通「域」，國本意即係一塊由軍隊守衛而有人住嘅城，後字意引申擴大。

古時**國**係指天子或者諸侯嘅地，而**家**係指士大夫嘅封邑（家唔係家庭、家族）。而「國家」就嚟自日本借呢兩個字嘅解釋，翻譯nation-state。十九世紀，歐洲一直醞釀一種思想，國係以民族為單位，同以前一個大帝國管治唔同民族唔同。

因為同時存在古代同現代對國嘅解釋，所以好多時都會混亂。現代好多解釋都引自英文，英文上對國唔同方面有嚴格嘅分野。nation係文化上，country係地理上，而state係政治上。但實際上，一般人並唔係咁清楚，又或者唔會理佢，將幾個英文字混合使用。中文語意上就更加分唔清。

國際通常對國嘅定義
---------

一般咁講，國際上多半同意一國應該有：

1. 固定嘅人口
2. 明確嘅領土
3. 政府
4. 同第二個國家發展關係嘅能力

各國政府之間通過外交關係交流協調。

但係，有啲人認為一個地區唔需要第二個國家嘅認同，只要符合上便四個定義就可以叫做國；另外有啲人就認為，一個地區必須應有第二個國家認同佢作為一個國嘅存在，先至係真正嘅國。不過，後者所要求嘅亦非正式嘅外交關係，而僅僅係對於佢存在嘅一個認知。

馬克思主義者嘅國家觀
----------

馬克思主義認為，國家具有主權屬性、階級屬性同社會屬性。其中，國家包含人口、領土、政權、主權嘅要素。

國家係經濟上佔統治地位嘅階級進行階級統治嘅政治權力機構。同時，列寧認為國家機器係統治階級統治被統治階級嘅暴力工具。
國家係為人民提供安全生存環境嘅組織。

台灣教科書嘅國家觀
---------

台灣嘅教科書通常喺規範面上定義國家做具備「人民、領土、政府、主權」嘅政治實體，但係近代國際政治實務上第二個國家嘅承認亦決定一個政治實體可不可以具備「國格」；當一國得唔到第二個國家承認時，往往因領土嘅主張同爭奪而產生外交爭端甚至戰爭。

睇埋
--

* 各國首都一覽
* 國一覽

參考
--

1. ↑  王力. 《古漢語詞典》.

維基同享有多媒體嘅嘢：  
**國**
**職業訓練局**（英文：**Vocational Training Council**，縮寫：**VTC**）係香港最具規模嘅職業專才教育機構，喺1982年成立，每年為大概25萬名學生提供全面嘅職前同在職訓練，頒發國際認可嘅學歷資格。

簡介
--

職業訓練局為離校生同在職人士提供具職業技能相關嘅進修選擇，等啲學員可以掌握知識技能、有終身學習嘅機會、同埋提升就業競爭力，幫助行業人力發展。

職訓局屬下機構成員有好多間，開辦唔同種類嘅課程，頒授各類認可資歷，為唔同年齡同程度嘅學員提供一切難得嘅「良機」。教學手法著重傳授實際技能，強調實踐經驗同成效，重點唔單止係傳授知識同技能，同樣重要嘅係「實幹」。

「思考與實踐」並重嘅教學方針，幫學生掌握專業技術知識之餘，亦培養出對學習嘅熱忱，引領佢哋踏上「成功」之路。

行政架構
----

理事會：

* 主席
	+ 戴澤棠先生，BBS，JP
* 副主席
	+ 嚴志明教授 ，JP
	+ 葉中賢博士
* 成員：
	+ 陳正豪教授，BBS
	+ 陳覺威先生
	+ 莊堅烈先生，BBS，MH
	+ 莊偉茵女士，JP（中華電力企業發展總裁、醫院管理局大會成員、瑪嘉烈醫院、葵涌醫院管治委員會主席）
	+ 金澤培博士
	+ 鄺正煒工程師，JP
	+ 林紹波先生
	+ 廖達賢先生
	+ 盧巧玉女士
	+ 彭一庭先生
	+ 譚麗轉女士，MH
	+ 楊文銳先生，MH
	+ 盧金榮博士
	+ 梁宏正先生
	+ 王祖興先生
	+ 李忠善先生
	+ 教育局副秘書長（或佢哋嘅代表）
	+ 工業貿易署署長（或佢哋嘅代表）
	+ 勞工處處長（或佢哋嘅代表）
	+ 職業訓練局執行幹事

#### 高級首長人員

執行幹事
* 尤曾家麗，GBS，JP

副執行幹事
* 梁任城先生
* 祁志純女士
* 鍾志杰教授
* 廖世樂博士

高級助理執行幹事 (教務)
* 余國柱先生

機構成員
----

職業訓練局下面13個機構成員為唔同背景同程度嘅學生提供多元化課程，同時為各行各業培育人才。 

### 香港高等教育科技學院（Thei）

香港高等教育科技學院開辦以專業為本嘅學士學位課程。課程理論同實用兼備，注重通識同專業教育，同埋會為學生提供個案研習同業界實習機會，藉此培育具國際視野嘅幹練專才。

### 高峰進修學院（PEAK）

高峰進修學院同海外大學同香港機構合作，提供多種專業進修同碩士課程，學院亦為香港同海外企業提供顧問同企業培訓服務。

### 才晉高等教育學院（SHAPE）

才晉高等教育學院同多間著名海外同香港嘅大學合作，為VTC高級文憑畢業生提供學士學位銜接課程。

### 香港專業教育學院（IVE）

内文：香港專業教育學院
香港專業教育學院提供全日同兼讀制多元學科課程，涵蓋高級文憑至證書課程，一直為業界提供具價值嘅人才，係香港卓越嘅專業教育機構。

### 香港知專設計學院（HKDI）

香港知專設計學院作為香港卓越嘅設計院校，致力提供優質設計課程，為創意工業培育專才。

### 國際廚藝學院（ICI）

國際廚藝學院為年輕人同打緊工嘅人士提供唔同程度嘅專業廚藝培訓課程。學院提供多國菜系廚藝培訓，包括歐洲、地中海、南美洲、中東同亞洲等。

### 卓越培訓發展中心（Pro-Act by VTC）

卓越培訓發展中心提供全面實務培訓同專業發展服務，切合業界同學生嘅需要。中心提供多元化服務，涵蓋唔同行業嘅培訓發展課程、培訓計劃、技能測驗，企業培訓課程以及顧問服務等。

### 酒店及旅遊學院（HTI）

酒店及旅遊學院為中學畢業生提供專業酒店款接課程予中學畢業生。訓練酒店「The T Hotel」畀學員喺實際工作環境中接受專業培訓。

### 中華廚藝學院（CCI）

中華廚藝學院為有志投身飲食業人士同在職廚師提供中廚同餐飲管理訓練，令到學員得到或提升認可資歷。

### 海事訓練學院（MSTI）

海事訓練學院為中學畢業生、香港同外國海員，以及海事同岸上機構僱員提供一系列海事訓練課程。學院亦因應航海業嘅香港標準同國際要求，提供認可必修訓練課程。

### 青年學院（YC）

青年學院為中三以上程度青少年提供全日制課程，畀學生根據自己嘅興趣選擇專業科目，為將來升學或就業作好準備。

### 匯縱專業發展中心（IVDC）

匯縱專業發展中心致力為社會唔同教育程度同背景人士提供多元化培訓課程，協助學員提升就業競爭力。

### 展亮技能發展中心（Shine Skills Centre）

展亮技能發展中心致力為十五歲或以上有特殊教育需要嘅人士，提供技能訓練同支援服務，幫助學生發展潛能，提升就業能力。

### **香港資訊科技學院（Hong Kong Institute of Information Technology）**

香港資訊科技學院致力為中學離校生、在職人士、行業從業員等提供資訊科技（IT）及相關科技課程，內容涵蓋行業所需的技能及新興科技，例如人工智能、網絡安全、區塊鏈、數據科學、第三代互聯網（Web3.0）、物聯網、機械人應用、自動化智能科技等，全方位培育IT專才，首屆學生將於2024/25學年入學。

出面網頁
----

* 職業訓練局
* 香港高等教育科技學院
* 高峰進修學院
* 才晉高等教育學院
* 香港專業教育學院
* 香港知專設計學院
* 國際廚藝學院
* 卓越培訓發展中心
* 酒店及旅遊學院
* 中華廚藝學院
* 海事訓練學院
* 青年學院
* 匯縱專業發展中心
* 展亮技能發展中心
* 香港資訊科技學院
**麗新發展有限公司**，簡稱**麗新發展**（**英文：Lai Sun Development Company Limited**，港交所：0488），喺1988年由麗新製衣國際有限公司分拆上市，當時麗新發展嘅主要業務係地產。

主席係林建岳。而家業務係物業投資、物業發展、酒店同餐廳投資，經營同埋投資控股。

業務
--

1997年，麗新發展用總代價差不多69億港元收購香港中環富麗華酒店，計劃拆卸後重建成商廈，但後尾亞洲金融危機爆發，令到麗新陷入財政危機。富麗華酒店原址後來重建成友邦金融中心。

2016年9月30號，麗新發展同母公司麗新國際用13,080,896歐元（113,804,000 港元）從意大利芬坎蒂尼（英文：Fincantieri）收購旗下Camper and Nicholsons所持有49.95%股權。

2018年5月，麗新發展宣布提出全面收購豐德麗（571）全部已發行嘅股份，收購價每股現金1.30港元，同豐德麗之前收市價1.35元，平咗3.7%，估計收購項目價值總共12.265億到12.658億港元。若接納股東水平達至相關規定，麗新發展或者會提出強制性全面收購同撤銷豐德麗嘅上市地位。麗新發展揸住豐德麗36.94%投票權，而豐德麗就持有麗豐（1125）50.60%投票權。假如麗新發展喺完成收購共同持有豐德麗50%以上投票權，麗新發展之後將提出無條件強制性全面現金收購，以收購餘下嘅全部麗豐股份。豐德麗要約價為5.22元，同上周五收市價12.5元平咗58%。 收購要等麗新發展同麗新製衣（191）嘅股東批准。

2018年7月10號麗新發展持有英國倫敦利德賀街100號、106號同107號物業獲倫敦市規劃和交通委員會批准重建為一幢56層高總面積最多約109.79萬方呎零售辦公大樓。

2018年7月，麗新國際（00191）同麗新發展（00488）一齊宣布，麗新發展將會出售所持有嘅天文台道8號土地，售價總共41億港元。預期將會為集團帶來未經審核收益約2.35億港元。

參考
--

1. ↑  特稿：麗新半世紀起跌沉浮，香港文匯報，2012-11-01。
2. ↑  〈麗新發展有限公司簡介〉. 原著喺2017年3月27號歸檔. 喺2018年7月29號搵到.
3. ↑  聯合公佈 須予披露交易 收購 CAMPER & NICHOLSONS INTERNATIONAL SA 之股份
4. ↑  〈麗新發展擬全購 私有化同系豐德麗, 蘋果財經 2018-05-28〉. 原著喺2018-07-29歸檔. 喺2018-07-29搵到.
5. ↑  〈麗展售天文台道項目5成股權, 信報財經新聞 2018-07-27〉. 原著喺2020-03-15歸檔. 喺2018-07-29搵到.

出面網頁
----

* 官網
**龍舟**，又叫做**唱龍舟**，同木魚、南音、粵謳與及板眼一樣係**粵調**。 嚮清朝經已開始有，一到端午節個陣時個啲**龍舟公**就會一隻手拎住支木做嘅龍舟仔（個龍舟仔多數係自己整），一隻手拎住支木棍仔，掛住個鑼仔同鼓仔，出到街出便，一自唱一自敲。噉就叫做**唱龍舟**。

  

而唱龍舟至出名嘅地方係順德，所以順德又叫做「**龍舟之鄉**」。

清唱本質
----

龍舟歌嘅出現同流浪藝人係節慶期間行乞討錢有關。佢哋往往揸住木雕嘅龍船逐家逐戶行乞，尤其係五月端午時節，藝人一手揸住上有龍船嘅木長棒，一手自敲小鑼小鼓伴奏，口唱吉祥歌文。龍舟歌接近木魚歌嘅說唱模式，後者係清唱，而龍舟歌只伴以小鑼小鼓，本質上仍然係清唱，所唱歌腔常常靠腔口帶動，自由度頗大。

唱報新聞
----

直至廿世紀七十年代，《成報》響副刊「日日唱新聞」專欄，重用龍舟歌形式報新聞。下邊係佢哋響1978年10月29日，一篇講美國印第安紅人產品嚟香港促銷產品嘅報導：

> 
> 「（龍舟）有個消息，講來幾新。都算市場之內，嘅好新聞。美國紅番，來港推銷產品。木材魚類，種類繽紛。從來未見，堪稱妙得很。屆時一定，會哄動好多人。點想現在定單，竟然鹿角是問。令到紅番代表，奇怪深深。鹿角有茸，定貨之人豈苯。唔係傎。想來行大運。定單定鹿角，無非想搵多銀。」
> 
>

龍舟歌者
----

* 龍舟松（已故）
* 尤學堯（1937年—）
* 伍于籌（1928年—）

參考書目
----

黎鍵（2007），《粵調．樂與曲》，懿津出版企劃公司

連出去
---

* "龍舟說唱"話滄桑
* 名家出山演示瀕危曲種
* Essence of Filial Piety, Cantonese Medley, 唱龙舟 ,李锐祖叔独唱,孝顺歌

註
-

1. ↑   順德龍舟説唱
2. ↑  《成報》，〈當年．回味無窮〉，Ａ11版，2008年10月29日
炸蝦天麩羅
**天麩羅**，日文：**天ぷら**（音てんぷら，英語拼音 Tenpura），俗寫係**天婦羅**，原本係指日本油炸嘅嘢食，通常用蝦或者菜，外層包麵粉同雞蛋溝埋嘅脆漿，炸到金黃色。

歷史
--

深川 江戶資料館（日文：深川江戸資料館）所收藏嘅江戶後期天婦羅攤販。
天麩羅呢個名喺日本江戶時期已經使用，一般認為，天麩羅係喺16世紀時葡萄牙傳教士傳入日本，背景係葡萄牙人喺大齋期期間因禁食獸肉，只可以食海鮮，所以用魚代替肉而烹煮嘅一種嘢食。拉丁文「ad tempora quadragesima」就係「守大齋期」嘅意思。呢種食品後來喺日本逐漸流行起嚟。拉丁語系葡萄牙語嘅tempero發音，寫成日本發音てんぷら，就變成天麩羅。

天麩羅首次出現喺日本文獻之中，係寬文9年（1669年）嘅《食道記》。一般認為，最先記載天麩羅製作方法嘅文獻，係1748年出版嘅《歌仙の組糸》或者係1746年出版嘅《裏白精味集》。但係，詳細記載現代嘅天麩羅料理方法就係喺1671年出版嘅料理獻立抄裏面。

演變
--

天丼
傳統嘅日式天麩羅，係將海鮮例如魚、貝類、蝦，或者蔬菜，用小麥粉同埋蛋混合嘅澱粉漿包住油炸，例如炸蝦、炸番薯等。但係喺唔同嘅地方，製作方法甚至個名都會有啲唔同。

### 日本

#### 關東地方

關東天麩羅係將魚貝類或者蔬菜等，醮喺用雞蛋同麵粉溝埋嘅脆漿，然後進行油炸而成。特點係海鮮比例高，用芝麻油炸（有時會混入大豆油），油溫唔高，需要炸嘅時間比較長，製作出嚟嘅天麩羅油重色濃得多。

#### 關西地方

關西區嘅京都一間料亭嘅天麩羅，配搭住鹽。
關西天麩羅用嘅醮漿係用水同埋麵粉，蔬菜比例高，用熱油炸，時間短，製作出嚟嘅天麩羅顏色清涼，口味清淡。

除咗一般常見嘅天麩羅，**薩摩揚げ**（音さつま揚げ，英語拼音Satsumaage）呢種用魚肉做成漿、加入調味料同埋碎蔬菜，製成圓餅狀或者長形去油炸嘅食品，喺關西亦都稱為天麩羅（てんぷら），但係同樣嘢食喺關東地方仍然叫薩摩揚げ，喺東海地方就叫做はんぺん（英語拼音Hanpen，意思係「半片」或者「半平」）。食用薩摩揚げ嘅方法，會喺上面撒啲海鹽，或者沾混合醬油、高湯等嘅調味料食用。而傳統嘅天麩羅一般會再配上磨碎嘅蘿蔔泥，而且炸好就趁熱食，亦可以配其他菜製成便當，或者同蕎麥麵一齊做早餐。

### 臺灣

臺灣日據時期因為留喺北部嘅人較多，所以西北部地方會直接將天麩羅（てんぷら）音譯成**甜不辣**。但係隨住關西地方同樣稱為天麩羅嘅薩摩揚げ傳到臺灣，為咗唔同關東地方嘅天麩羅混亂，就將呢一類魚漿製品直接叫做甜不辣或者**黑輪**，以作區別。加上料理方式同埋南北文化唔同，就出現咗同一種嘢食，但係唔同名稱嘅現象，綜合嚟講：

* 天麩羅 - 日本傳統嘅天麩羅，係用魚蝦或者蔬菜醮麵粉同埋水或者蛋溝埋嘅漿嚟炸，而家多數只係喺餐廳中販賣。臺灣北部會將油炸製成餅狀嘅魚漿加工食品，都叫做天麩羅，但南部就會叫黑輪。
* 甜不辣 - 指製成長條狀嘅魚漿加工食品。較多高湯熬煮嘅關東煮料理方式，亦有用燒烤產生酥脆嘅料理方式。
* 黑輪 - 臺灣南部會將圓餅狀嘅魚漿加工食品叫黑輪。常見於臺灣夜市攤檔，可以用燒烤或者用關東煮方式料理。

### 香港

天麩羅指嘅係日本關東傳統嘅天麩羅，唔係さつま揚げ。市場可以買到未煮炸嘅魚漿製品，無論賣相口感都同臺灣嘅甜不辣、黑輪好相似，但係會叫做魚條、魚手指或者魚餅。

### 歐洲

歐洲嘅油炸餡餅同天麩羅嘅料理方法相似
歐洲國家有類似天麩羅嘅料理方法，多數用於甜食，例如用奶油麵糊包裹生果（蘋果、香蕉、菠蘿等），或者用雪糕油炸（參考：fritter（英文：fritter））。

葡萄牙仲有嘢食喺Peixinhos da horta（英文：Peixinhos da horta），意思係「菜園嚟嘅小魚」，呢種料理方法同天麩羅嘅起源有關。

註
-

1. ↑  大齋期，英文寫做Lent，意思係春天，由復活節之前唔計星期日嘅四十日開始。
2. ↑  薩摩國大概係今日鹿兒島縣西部

參考
--

1. ↑  〈ブリタニカ国際大百科事典 天麩羅〉 (日文). 喺2020-05-03搵到.
2. ↑  大衛·法雷 (2017-09-14). 〈日本天麩羅的真相讓你大吃一驚〉. 喺2020-05-03搵到.
3. ↑  松下幸子 (1996年). 《図说江戸料理事典》 (日文). p. 193.
4. ↑  《「薩摩国」『日本歴史地名大系 47 鹿児島県の地名』》 (日文). 平凡社. 1998-07-01. ISBN 978-4582490473.
5. ↑  〈勘揚蒲鉾店〉 (日文). 喺2020-05-04搵到.
6. ↑  薩摩揚げ wiki (日文)
7. ↑  苦蓮 (2015-05-13). 〈甜不辣與黑輪片的差異〉. 原著喺2020-04-08歸檔. 喺2020-05-03搵到.
8. ↑  〈差在哪？甜不辣、天婦羅、黑輪分不清　一秒辨別你是哪裡人〉 (影片). 喺2020-05-03搵到.
9. ↑  〈飲食嘗識之甜不辣=炸魚餅？〉 (影片). 喺2020-05-03搵到.

睇埋
--

* 天麩羅飯（天丼）

出面網頁
----
廄屋
窄廄屋街
闊廄屋街
**廄屋**係一種屋，地下馬房兼放馬車，樓上住人。廄屋起喺啲幾好城中住宅區，起一棟畀馬伕住、車伕住，同埋有錢人啲馬房僕人。咁起好處，主宅唔怕馬房有嘈有味。

廄屋同主宅起成排，排屋來。廄屋同主宅打對面，一對一對。中間隔條街，叫**廄屋街**，畀馬車過，而名就由跟主街。二十世紀後，馬車變汽車，馬房變車房，街變車巷，沿用舊名。

如今類似風格住宅，都叫廄屋。

名
-

**廄屋**英文**mews**，來自御廐，英文Royal Mews，即英國皇家馬房。然而mews至初指一三七七年所起皇家鷹舍，困住獵鷹地方，換毛時會留喺處。mews來自法文muer，正正換毛換皮之意。莎士比亞英文mew up，就有困住意思。一五八四年鷹舍改成馬房，換用唔換名.。十七世紀起就變成通名，有廄屋用法。

攷
-

1. ↑  *Oxford English Dictionary* online, accessed 17 February 2019
2. ↑  *Oxford English Dictionary* online, accessed 17 February 2019
3. ↑  Samuel Weller Singer, ed. *The Dramatic Works of William Shakespeare*, vol. III (Chiswick: Charles Whittinghame, College House, 1826), p.357, fn. 13
4. ↑  *Ibid.* p. 357
5. ↑  See *mew up* at Shakespeare's Words website. Accessed 26 March 2017
6. ↑  *Oxford English Dictionary* online, accessed 17 February 2019
7. ↑  *Oxford English Dictionary* online, accessed 17 February 2019
**周玉堂**係香港親中派政治人物兼鄉議局人士，南丫島南段鄉事委員會主席，同時亦係香港做得最耐嘅區議員。

公職
--

* 香港再出發大聯盟發起人

選舉經歷
----

### 區議會

周玉堂自1982年就成為南丫島南段鄉事委員會嘅主席，重因為呢個位可以一路以當然議員嘅身份成為區議員，係香港唯一一個由區議會成立一路做到依家嘅區議員。同時，佢因為係當然議員嘅身份，即使佢已經係「十朝元老」，但係都未受過選舉洗禮。

### 選委

喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會鄉議局界委員。

參考
--

1. ↑  〈組織架構 - 香港再出發大聯盟 - 官方網站〉. *www.hkcoalition.com*. 喺2023-11-09搵到.
2. ↑  〈香港再出發大聯盟團結各界〉. *www.takungpao.com.hk*. 喺2023-11-09搵到.
3. ↑  〈林鄭提名名單 - 香港文匯報〉. *paper.wenweipo.com*. 喺2024-03-30搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.


|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
喺語言學裡面，**同化**或者**語音同化**係語音流變嘅一種，係指一個音受到環境影響，而變得更加似影響佢嘅嗰個音嘅現象，通常喺講話速度快嘅時候出現，但係唔一定。

語音同化可以係一種共時現象，亦都可以係一種歷時現象。一個音可能會受到後面、前面、或者另一個詞嘅音、甚至來自環境嘅影響，而被人同化。

共時同化
----

**共時同化**係指喺一種語言同一個時間點上面發生嘅同化現象。例如：一個清輔音旁邊嘅一個濁輔音，經常會受到個清輔音影響，而自己都變埋清輔音。

| 粵語 | 萬國音標（未同化） | 萬國音標（同化咗） |
| --- | --- | --- |
| 今日 | [kɐm˥jɐt̚˨] | [kɐm˥mɐt̚˨] |
| 一世 | [jɐt̚˥sɐi˧] | [jɐs˥sɐi˧] |

| 波蘭文 | 萬國音標（未同化） | 萬國音標（同化咗） | 意思 |
| --- | --- | --- | --- |
| kwiat | \*[kvjat] | [kfjat] | 花 |
| twarz | \*[tvaʒ] | [tfaʒ]或者[tfaʃ] | 面（部） |

1. ↑  [j]變成[m]屬於非強制性規律，可變可唔變。
2. ↑  [ʒ]變成[ʃ]屬於非強制性規律，可變可唔變。

歷時同化
----

**歷時同化**係指經過一段時間嘅同化嘅過程。例如：拉丁文詞彙演變成意大利文詞彙嘅過程裡面，就發生過好多歷時同化現象。

| 拉丁文 | 拉丁文萬國音標（仿古式發音） | 意大利文 | 意大利文萬國音標 | 意思 |
| --- | --- | --- | --- | --- |
| **OCTO** | [okto] | otto | [otto] | 八 |
| **LECTVS** | [lektus] | letto | [letto] | 床 |

睇埋
--

* 變調
* 元音和諧
**廣州電視台綜合頻道**（粵拼：gwong2 zau1 din6 si6 toi4 zung1 hap6 pan4 dou6）
，簡稱**廣州綜合頻道**，係廣州電視台屬下嘅免費綜合頻道，主要播新聞、劇集、綜藝、資訊、健康、生活等節目，語言播出方面，除咗《中國城市報道》、《行風面對面》、午夜時分播嘅《經濟新聞》節目係純普通話之外，其他節目都係以粵語形式播出。呢個頻道喺廣州地區，唔理佢有冇裝機頂盒或插唔插有線電視都可以收到嘅電視頻道之一。

頻道主要喺晏晝或前半夜播放自製或外購嘅劇集。凡出現重大新聞或事件直播時，頻道亦會抽嗮跟住安排落嚟嘅直播新聞同劇集、綜藝節目。從2014年4月1號開始，每日19:00~19:30亦會轉播CCTV-1嘅新聞聯播節目。

頻道喺每個禮拜二01:14～05:18冇節目，但每禮拜二04:40～05:18間，測色板界面有嶺南音樂播出。

史
-

中國大陸改革開放後無耐，廣東珠三角地區成日用魚骨天線接收香港嘅本港台、翡翠台而形成慣性收視，加上廣東本土嘅電視台廣告收入低下，廣州本土未有自己嘅電視台，當地政府為咗解決呢個收視情況而喺1988年1月10號新成立咗間市級嘅電視台，從而正式開播。

頻道初期嗌**廣州台**，1993年成立廣州有線後改嗌**廣州34頻道**，2001年取消有線電視時改嗌**廣州綜合頻道**。

2018年1月10號，喺頻道開播卅週年嗰晚黑嘅新聞，透露咗呢個頻道嘅高清版將喺同年2月開播。同年1月31號正式發佈短片公告話呢個頻道喺2018年2月10號正式開播佢嘅4K高清版本。

2018年2月9號，嗰日嘅《廣視新聞》最後一次喺花果山入面播，由高晞做主持，同平時一樣播夠55分鐘嘅新聞同埋天氣。喺新聞播完之前，主播同觀眾講拜拜之前，高晞話「呢個亦都係廣視新聞最後一次喺花果山台址播出。卅年嚟我哋喺呢度記低咗羊城嘅發展，見證時代嘅變遷。多謝您一直以嚟嘅陪伴。從聽日開始，我哋將會喺珠江邊近廣州塔嘅廣州國際媒體港開始高標清同步播出。」，節目結束之後彈出咗「廣州電視　邁向高清」嘅畫面。同日23:00播出嘅《夜間新聞》亦最後一次以4:3比例形式播出。喺嗰日晚黑播完《經濟新聞》之後彈出台址搬屋嘅短片消息，正式宣告結束大部份部門喺花果山演播廳播出嘅生涯。

2018年2月10號00:08，喺廣州國際媒體港嘅新址正式啟用，佢嘅高清頻道亦喺甜果時光正式開播。喺00:20:37，標清版正式改成16:9格式，同日06:00開播嗰時已經提到頻道嘅高清版已經開播嘅事。朝頭早開播之後，頭個16:9節目係《嶺南星空下》。

2018年12月11號停機檢修嗰時，標清版嘅台標亦從原先嘅4:3版改成16:9版格式。

註同攷
---

註
1. ↑  凈限廣州舊荔灣、越秀、海珠、白雲、天河地區、外市凈限韶關新豐，新會。
2. ↑  凈限廣東廣州、東莞、佛山、中山、茂名、江門、韶關、清遠、肇慶、湛江、河源、新會可以收到。
3. ↑  喺廣州地區，有報裝機頂盒嘅話，可以至少睇到中國大陸境內成百幾個頻道及俾廣電批准可以喺廣東落戶嘅9個境外頻道。唔裝機頂盒但一定要報裝廣州市有線先至有得睇。

攷

1. ↑  〈地级以上播出机构及频道频率名录（截至2023年12月31日）〉. 《中华人民共和国国家广电总局》. 2014-01-16. 原先內容歸檔喺2024-02-05. 喺2024-02-27搵到.
2. ↑   YouTube上面嘅广州电视高清启播特备节目《新时代新视界》宣传片在广视新闻中播出

出面網頁
----

* 廣州電視台綜合頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
**余詠珊**（英文：Sandy Yu Wing San，1958年—），香港電視人。佢出身無綫電視，做過無綫助理總經理（非戲劇製作）、亞洲電視（ATV）、香港有線電視、壹電視等媒體，為多個傳媒機構創辦唔少為人熟悉嘅綜藝娛樂、資訊文教節目，如《今日睇真D》、《亞洲先生競選》、《尋找他鄉的故事》等。

經歷
--

1976年，余詠珊喺新界鄉議局元朗區中學中五畢業，1977年中六畢業後就去咗報讀香港浸會學院，1981年傳理系畢業，主修電影。佢喺1980年代加入無綫電視，同林超榮、王晶等一齊成為綜藝節目嘅編劇、策劃，係香港編劇陳翹英嘅徒弟，擔任《勁歌金曲》、《歡樂今宵》等編劇，編纂多個小品趣劇。

1990年代，余詠珊過檔亞洲電視，擔任資訊科經理，更加為亞視創作香港電視史上首個資訊直播節目《今日睇真D》，仲有《未來偶像爭霸戰'93》而聞名於香港同埋華語電視界。之後，佢再跳槽到香港有線電視，成功為香港有線電視創建24小時滾動播出嘅華語娛樂新聞台--有線娛樂新聞台，更培育出香港同華語電視界中第一批嘅電視娛樂新聞主播同記者。

其後佢再多次跳槽。2004年轉投無綫電視，2008年去咗壹傳媒，2011年又再一次返無綫電視。

喺2021年4月30號，佢第三次離開離開無綫電視。喺同年9月，開咗好好制作，幫香港開電視（現時嘅HOY TV）製作電視節目。

爭議
--

### 立場親政府、打壓員工言論自由

喺雨傘革命期間，無綫新聞有記者被反佔中人士襲擊，之後無綫員工發起網上聯署譴責暴力，要求管理層保障前線員工安全等。不過，余詠珊就出言打壓，話咁樣做係反公司，仲建議唔撤回聯署嘅員工要受罰，甚至係革職。無綫電視之後回應就話，呢啲余詠珊嘅個人看法。

2019年香港反送中運動期間，余詠珊亦被指打壓支持示威者嘅藝員，多名台前幕後相繼被雪藏或者無得續約，包括監製李志倫等。

參考
--

1. ↑  〈《陳志雲正式宣佈離職無線 餘詠珊接手綜藝科》，騰訊娛樂〉. 原著喺2018-06-21歸檔. 喺2012-01-31搵到.
2. 1 2  〈鄉橋，新界鄉議局元朗區中學校友會，1994年7月〉 (PDF). 原先內容歸檔 (PDF)喺2019-07-23. 喺2019-06-11搵到.
3. ↑  "Distinguished Alumni Communicator Awards Journalism and Media Category". 香港浸會大學傳理學院. 2017. 原著喺2020-08-19歸檔. 喺2019-06-11搵到.
4. ↑  〈余詠珊辭職4月30日LAST DAY 　結束與TVB十年賓主關係〉. 香港01. 2021-04-28. 原著喺2021-05-03歸檔. 喺2021-06-23搵到.
5. ↑  〈無綫電視：余詠珊對員工聯署表述屬個人看法〉. 原著喺2020-08-19歸檔. 喺2014-12-05搵到.
6. ↑  〈【大台分顏色】李綺雯避與藍絲藝人談政見：連議員係代表市民都唔知〉. 原著喺2020-09-08歸檔. 喺2020-05-18搵到.
安大略半島（藍圈內）喺安大略省嘅位置
**安大略半島**（On1 Daai4 Leok6 Bun3 Dou2）（英文：Ontario Peninsula，法文：Péninsule de l'Ontario）位於加拿大安大略省嘅最南部，係加拿大最南端半島。安大略半島兩面臨五大湖，東側同北側分別分出布魯斯半島同尼亞加拉半島兩個更加細嘅半島，西南部嘅末端隔底特律河、聖克萊爾河同聖克萊爾湖相望美國密西根下半島，布魯斯半島隔曉倫湖同馬尼圖林島相望，尼亞加拉半島東面隔尼亞加拉河同紐約州相望。

安大略半島嘅大部分地區都屬於魁北克市-温莎走廊，係全加拿大人口最稠密、經濟最繁榮嘅地區，倫敦市、温莎市等重要城市都喺度。喺佢嘅安大略湖段湖岸更係有以多倫多為中心嘅金馬蹄地區，加拿大最大嘅城市群，北美嘅主要都市帶之一。

喺邊
--

安大略半島位於加拿大安大略省最南部。安大略半島走向西南，西臨曉倫湖，東濱安大略湖，南為伊利湖，西南部嘅半島末端隔底特律河、聖克萊爾河同埋聖克萊爾湖同密西根下半島相望。安大略半島嘅東側有尼亞加拉半島，往東向美國紐約州延伸，至尼亞加拉河與紐約州相望，而北側就有布魯斯半島，往西北伸入曉倫湖同馬尼圖林島相望。

氣候
--

安大略半島處於炎夏亞型溫帶大陸性濕潤氣候（Dfa）同暖夏亞型溫帶大陸性濕潤氣候（Dfb）嘅交界線，其中艾塞克斯縣、查塔姆-肯特同埋大多倫多及咸美頓地區、尼亞加拉半島嘅部份區域屬於炎夏亞型氣候，剩低其他大部份嘅區域屬於暖夏亞型氣候。好似加拿大南部其他地區噉，安大略半島夏季温度暖至熱，降雨正常，有時會刮帶埋冰雹、破壞性風、旺季時甚至龍捲風嘅雷暴。冬季温度寒冷，降雪可以有時好豐富，特別係喺雪帶，不過有好多嘅回暖潮時不時提返高氣温。

睇埋
--

* 密西根下半島
* 布魯斯半島
* 尼亞加拉半島
* 五大湖
筆
**筆**（粵拼：bat1）係寫嘢、畫嘢嘅架生，由有長條狀、7-20cm長嘅**筆身**或**筆杆**，加埋出會固態或液態色水嘅**筆嘴**組成。筆大至以出嘅顏色嘅物料、用途為分類嘅基礎。

歷史
--

### 第一支筆

冇人知一支「筆」幾時出現，筆同畫嘢寫字有唔可分割嘅關係，最早畫或寫嘅嘢間接暗示一支筆嘅出現。而家搵倒最早嘅「畫」就係響公元前三萬到二萬年嘅洞穴壁畫，響西班牙山窿 Cueva de las Monedas 裏面嘅壁畫就有 32,000 年嘅歷史。我哋一啲都唔難想像啲原始人要用架生將啲顏色整上篷牆度，呢啲架生好可能就係第一枝「筆」。

### 毛筆

### 墨水筆

### 箱頭筆

世界上第一支箱頭筆嘅牌子係"probablythe felt tip marker"，係喺1940年發明嘅。佢主要係用嚟記嘢同藝術性嘅應用。喺1952年，Sidney Rosenthal開始了行銷他的"魔術箱頭筆(Magic Marker)"，支筆有個用嚟擺墨嘅玻璃瓶同理毛茸茸嘅筆芯。喺1958 年以前，標誌用途變得共同, 並且人們使用了它為字法，標記, 標記的包裹，和創造海報。

種類
--

* 蘆葦筆、羽毛筆；
* 墨水筆；
* 原子筆、啫喱筆；
* 針筆；
* 鉛筆、炭筆；
* 鉛芯筆；
* 顏色筆、木顏色筆；
* 蠟筆；
* 粉彩筆；
* 水筆、熒光筆、白板筆、箱頭筆（marker）；
* 毛筆；
* 畫筆；
* 粉筆。

唔係筆嘅筆
-----

有啲叫筆嘅嘢，但係唔係寫嘢畫嘢用嘅：

* 鐵筆：撬嘢用嘅架生；
* 排筆：油漆用嘅掃；
* 眉筆：化粧用嘅筆；
* 脣膏筆：脣膏加顏色筆嘅殼，化粧用；
* 噴筆：噴槍嘅一種…

文化上
---

因為筆通常都係直嘅，所以個【筆】字就有時會用嚟加強「直」嘅意思，例如【筆直】、「西裝筆挺」等。

參考
--


維基同享有多媒體嘅嘢：  
**筆**

* 《墨水筆鑑賞手冊》，萬里機構，ISBN 9621212679

| * 睇
* 傾
* 改
文具 |
| --- |
| 寫嘢文具 | 鉛筆 - 炭筆 - 鉛芯筆 - 墨水筆 - 原子筆 - 木顏色 - 蠟筆 - 水筆 - 熒光筆 - 白板筆 - 箱頭筆 - 畫筆 - 毛筆 |
| 其他文具 | 擦膠 - 塗改液 - 紙擦筆 - 筆刨 - 鉸剪 - 開信刀 - 墨水 - 墨 - 墨汁 - 墨盒 - 間尺 - T尺 - 蛇尺 - 雲尺 - 三角尺 - 量角器 - 圓規 |
| 綁紙用文具 | 橡筋 - 萬字夾 - 魚尾夾 - 魚尾釘 - 釘書釘 - 釘書機 - 撳釘 - 活頁圈 - 打窿機 - 盲公繩‎ - 快勞 - 快勞夾 - 萬能膠 - 膠紙 - 膠紙座 - 膠水 |
| 唔掂紙文具 | 原子印 - 筆記簿 - 筆袋 - 筆盒 - 過底紙 - 紙鎮 - 標籤機 - 打字機 - 計算尺 - 計數機 - 算盤 |